
	讝讛讘 讛专讬 讛讜讗 讻砖讜讜讬讜. 驻讬专砖 专''讞 讚讘讻诇讬 讝讛讘 诪讬讬专讬 讻讙讜谉 谞讝诪讬诐 讜讟讘注讜转 讜讗''转 诪讗讬 拽讗诪专 诇讗 讻讻诇讬诐 砖诇 讝讛讘 讚诇讗 驻讞转讬 讛讗 讘讻诇讬诐 讗讬讬专讬 讜讬''诇 讚讛讻讬 驻讬专讜砖讜 诪讗讬 诇讗讜 讻讻诇讬诐 讚讻住祝 讚驻讞转讬 讚讛讗 讝讛讘 讻讬讜谉 砖讛讬讗 诇讜讘砖转 转诪讬讚 谞讝诪讬诐 讜讟讘注讜转 讗注''驻 砖讗讬谞诐 谞驻讞转讬诐 讗砖讛 专讜爪讛 诇讛转拽砖讟 讘讛谉 讜诇讛讬讜转 驻讜讞转转 讞讜诪砖 讜诪砖谞讬 诇讗 讻讻诇讬诐 砖诇 讝讛讘 讚诇讗 驻讞转讬 驻讬专讜砖 讻讙讜谉 讻讜住讜转 讜拽注专讜转 砖诇 讝讛讘 讚讗注''讙 讚讻讬 诪砖转诪砖讬 讘讛谉 驻讞转讬 讻砖诇 讻住祝 诪讬讛讜 讗讙讘 讬讜拽专诐 讗讬谉 诪砖转诪砖讬谉 讘讛谉 转诪讬讚 讜讘讛谞讛讜 驻砖讬讟讗 砖讛诐 讻砖讜讜讬讬谉 讚诇讗 诪砖转诪砖讬谉 讘讛诐 讻讜诇讬 讛讗讬 讚驻讞转讬 讛讻讬 谞诪讬 谞讝诪讬诐 讜讟讘注讜转 诪砖讜诐 拽讬砖讜讟 砖诇讛谉 讗讬谞讛 专讜爪讛 诇驻讞讜转 讻讻诇讬讜 诪讬讘注讬 诇讬讛 驻讬' 砖注讜诪讚 讘讻诇讜转讬讜 讜讘讞砖讬讘讜转讜 讜讗讬谞讜 驻讜讞转 讞讜诪砖 讜诪住讬拽 讘讚讛讘讗 驻专讬讻讗 驻讬专讜砖 讘专讬讬转讗 讘讚讛讘讗 驻专讬讻讗 讗讬讬专讬 驻讬' 讝讛讘 砖讘讜专 讜讛讻讬 拽转谞讬 讝讛讘 砖讘讜专 讛专讬 讛讜讗 讻讻诇讬诐 讚讛讬讬谞讜 讻讻诇讬诐 砖诇 讝讛讘 讻诪讜 砖讗诪专 专讘讬 讬讜讞谞谉 讗注''驻 砖讛讜讗 砖讘讜专 讻讬讜谉 砖讗讬谞讜 驻讜讞转 讞砖讜讘 讻讻诇讬诐: 诪诪诇讗. 讝讛讘 讛谞讬讟诇 诪谉 讛讗专抓 诪诪讜爪讗讜: 讗诇讗 讗专讬砖讗. 诪讚专讘谞谉 驻专讬讱: 讙诪诇讬诐 砖诇 注专讘讬讗 讗砖讛 讙讜讘讛 驻专谞讗 诪讛诐. 驻讬' 讘拽讜谞讟' 专讬讜讞 砖诇讬砖 砖讛诐 讻讻住驻讬诐 砖诪讜住讬祝 讛讘注诇 砖诇讬砖 讜拽砖讛 诇专''转 讚讛''诇 诇诪讬诪专 讛专讬 讛谉 讻讻住驻讬诐 讻讚拽讗诪专 专讘讬 讬谞讗讬 讜谞专讗讛 诇讜 讚讘讻转讜讘讛 讗讬讬专讬 砖讛讗砖讛 讙讜讘讛 讻转讜讘转讛 诪讛谉 讚讗住诪讻转讬讬讛讜 注诇讬讬讛讜 讻诪讜 砖驻讬' 讘拽讜谞讟专住 注爪诪讜 讙讘讬 讗专谞拽讬 讚诪讞讜讝讗 讜诪讻讗谉 驻讜住拽讬谉 讚诪讟诇讟诇讬 讚讬讚谉 诪砖转注讘讚讬 诇讻转讜讘讛 讚讛讜讜 讻讙诪诇讬诐 讚注专讘讬' 讜讗砖诇讬 讚拽诪讞讜谞讬讗 讚讗住诪讻转讬讬讛讜 注诇讬讬讛讜 讜讗讬谉 谞专讗讛 诇专''转 讚讗讬 讻拽专拽注 讚诪讜 讻讛谞讬 讚砖诪注转转讗 讗''讻 讗诐 诪讻专诐 讛讘注诇 转讜爪讬讗 讗砖转讜 诪讬讚 讛诇拽讜讞讜转 诇讗讞专 诪讜转讜 讜讗诐 讻谉 诇讚讘专讬讛诐 讘讟诇讛 转拽谞转 讛砖讜拽 讗诇讗 诪讞诪转 转拽谞转 讛讙讗讜谞讬诐 讙讘讬讗 诪诪讟诇讟诇讬 讚讬转诪讬 讻诪讜 砖讻转讜讘 讘讻转讘 专讘 砖专讬专讗 讙讗讜谉: 讗诪专 讗讘讬讬 讞诪砖讬诐 讝讜讝讬 驻砖讬讟讬 讻讜'. 讜讗''转 讗诪讗讬 讗讬爪讟专讬讱 诇诪讬驻砖讟 诪诪转谞讬' 转驻砖讜讟 诪讚专讘 讬讛讜讚讛 讗诪专 专讘 讚讗诪专 讘驻专拽 拽诪讗 讚拽讚讜砖讬谉 (讚祝 讬讗:) 讘砖诇 讚讘专讬讛诐 讻住祝 诪讚讬谞讛 讜讬''诇 讚专讘 讬讛讜讚讛 诇讗 谞转谉 住讬诪谉 讗诇讗 讗住讬诇注讬谉 诇讞讜讚讬讬讛讜 讜诇讗 讗讝讜讝讬 讜讗诪谞讛 讚讛讗 讗诪专讬谞谉 讘讛讞讜讘诇 (讘''拽 讚祝 爪. 讜砖诐) 讛转讜拽注 诇讞讘讬专讜 讘讗讝谞讜 谞讜转谉 诇讜 住诇注 专讘讬 讬讜住讬 讛讙诇讬诇讬 讗讜诪专 诪谞讛 讜讗诪专讬谞谉 诪讗讬 诪谞讛 诪谞讛 爪讜专讬 转谞谉 讗讜 诪谞讛 诪讚讬谞讛 转谞谉 讜驻砖讟 讚诪谞讛 爪讜专讬 转谞谉 讜诇讗 驻专讬讱 诪讚专讘 讬讛讜讚讛 讜讻转讜讘讛 谞诪讬 讗驻讬诇讜 诇诪讗谉 讚讗诪专 讻转讜讘讛 讚专讘谞谉 讛讜讬 诪讗转讬诐 讝讜讝 爪讜专讬讬诐 讻诪讜 诇诪讗谉 讚讗诪专 讚讗讜专讬讬转讗 讚诇讗 驻诇讬讙讬 (诇拽诪谉 拽讬:) 讗诇讗 讘谞砖讗 讗砖讛 讘讗专抓 讬砖专讗诇 讜讙讬专砖讛 讘拽驻讜讟拽讬讗 讗诐 谞讜转谉 诪诪注讜转 讗专抓 讬砖专讗诇 讗讜 诪诪注讜转 拽驻讜讟拽讬讗 讜讻谉 诪谞讛 讚讗诇诪谞讛 讚讛讜讬 诇讻讜诇讬 注诇诪讗 讚专讘谞谉 讛讜讬 诪谞讛 爪讜专讬 讻讚诪砖诪注 讘驻专拽 拽诪讗 (诇注讬诇 讬讘:) 讙讘讬 讘讬转 讚讬谉 砖诇 讻讛谞讬诐 讙讜讘讬诐 讻讜' 讚讻转讜讘转 讗诇诪谞讛 诪讞爪讛 讻砖诇 转讜专讛:





专砖讘"讗

讗诪专 专讘 砖诪讜讗诇 讘专 谞讞诪谞讬 讗诪专 专' 讬讜谞转谉 讙诪诇讬诐 砖诇 注专讘讬讗 讗砖讛 讙讜讘讛 驻专谞讗 诪讛诐. 驻讬专砖 专砖"讬 讝"诇: 驻讜专谞讗 砖讘讞 讻诇讬 砖讙讜讘讛 砖诇讬砖 专讬讜讞 讻诪讜 砖讙讜讘讛 讘讻住驻讬诐, 讜讻谉 讻诇诐 讞讜抓 诪讗专谞拽讬 讚诪讞讜讝讗 砖驻讬专砖 讙讜讘讛 讻转讜讘转讛 诪讛谉 讜讗讬谞谉 诇讛 讻诪讟诇讟诇讬谉 讚讗讬谉 讻转讜讘讛 谞讙讘讬转 诪讛谉 讗诇讗 讻拽专拽注, 诪砖讜诐 讚讗住诪讻转讬讬讛讜 注诇讬讬讛讜 讚专讜讘 住讞讜专转谉 讜注住拽谉 讘讻讱. 讜讛谞讻讜谉 诇驻专砖 讻讜诇谉 注诇 讚专讱 讗讞讚, 讜诇讜诪专, 砖讛讬讗 讙讜讘讛 讻转讜讘转讛 诪讛谉 讗祝 注诇 驻讬 砖讗讬谉 讻转讜讘讛 谞讙讘讬转 诪谉 讛诪讟诇讟诇讬谉, 讛讜讗讬诇 讜专讜讘 注住拽谉 讘讻讱, 讜讗住诪讻转讬讬讛讜 注诇讬讬讛讜. 讜讗驻砖专 诇讛讜讻讬讞 诪讻讗谉 讚注讻砖讬讜 砖讛专讜讘 诪转注住拽讬谉 讘诪讟诇讟诇讬谉 讜诪讜讻专讬谉 拽专拽注 诇讬砖讗 讜诇讬转谉 讘讻住驻讬诐, 讗祝 讗砖讛 讙讜讘讛 讻转讜讘转讛 诪讛谉 诪讚讬谞讗 讚讙诪专讗, 讗诇讗 诪讬讛讜 专讘讜转讬谞讜 讻讘专 转拽谞讜 诇讙讘讜转 讻转讜讘讛 诪谉 讛诪讟诇讟诇讬谉.



  诪转谞讬': 讜讻谉 讛诪砖讬讗讬谉 讗转 讛讬转讜诪讛 诇讗 讬驻讞转讜 诇讛 讞诪讬砖讬诐 讝讜讝 讜讗诐 讬砖 讘讻讬住 诪驻专谞住讬谉 讗讜转讛 诇驻讬 讻讘讜讚讛. 讜诪住转讘专讗 讚讞诪讬砖讬诐 讝讜讝 谞讜转谞讬诐 诇讛 讘讬谉 讬砖 讘讻讬住 讘讬谉 讗讬谉 讘讻讬住, 讜诪讞讬讬讘讬谉 讗转 讛讙讘讗讬诐 诇诇讜讜转 讜诇转转, 讚讗讬 讘砖讬砖谞谉 讘讻讬住 讚讜拽讗 诪讗讬 砖谞讗 讞诪讬砖讬诐 讗驻讬诇讜 讟讜讘讗 谞诪讬 诇驻讬 讻讘讜讚讛, 讗诇诪讗 讞诪讬砖讬诐 讗驻讬诇讜 讗讬谞谉 讘讻讬住 诪讞讬讬讘讬谉 讗转 讛讙讘讗讬诐 诇诇讜讜转. 讜专讗讬转讬 讘砖诐 专讘谞讜 讛讗讬 讙讗讜谉 讝"诇 砖谞住转驻拽 讘讚讘专 讝讛. 讜诪讬讛讜 驻诇讜讙转讗 讛讬讗 讘讙诪专讗 讚讘谞讬 诪注专讘讗, 讚讙专住讬谞谉 讛转诐 (讘驻讬专拽讬谉 讛"讛) 讜讻谉 讛驻专谞住讬诐 讛诪砖讬讗讬谉 讗转 讛讬转讜诪讬诐, 讗诪专 专' 讞谞讬谞讗 讝讗转 讗讜诪专转 砖讗讜诪专 诇驻专谞住讬诐 诇诇讜讜转, 讚讜 驻转专 诇讛 讻砖讗讬谉 讘讻讬住 诇讜讜讬谉 注讚 讞诪讬砖讬诐, 讗讘诇 讬砖 讘讻讬住 诪讜住讬祝, 讗诪专 专' 讬讜住讬 讝讗转 讗讜诪专转 砖讗讬谉 讗讜诪专讬诐 诇驻专谞住讬诐 诇诇讜讜转, 讚讜 驻转专 诇讛 讘砖讬砖 讘讻讬住 讗讘诇 讗诐 讗讬谉 讘讻讬住 驻讜讞转. 讜谞专讗讛, 砖专' 讬讜住讬 诪驻专砖 讗诐 讬砖 讘讻讬住 诪驻专谞住讬谉 讗讜转讛 诇驻讬 讻讘讜讚讛, 讻诇讜诪专, 讗诐 讬砖 讘讻讬住 诪注讜转 讛专讘讛 砖讬住驻讬拽讜 诇驻专谞住 讝讗转 讜讗讞专讜转 注诪讛 讗诐 转讘讗谞讛 诇讛转驻专谞住, 讗讘诇 讗诐 讬砖 讘讻讬住 讻讚讬 诇驻专谞住 讝讗转 讘诇讘讚 诇驻讬 讻讘讜讚讛, 讗讬谉 谞讜转谞讬谉 诇讛 讻诇 诪讛 砖讬砖 讘讻讬住. 讜讛讻讬谉 诪讜讻讞 谞诪讬 讛转诐 (讘讬专讜砖诇诪讬 砖诐) 诪讚讗诪专讬谞谉 讛讚讗 讘讜诇讚讗 讗转讗 讘讬讜诪讬 讚专' 讗诪讬, 讗诪专 诇讬讛 讬砖转讘讬拽 诇诪讜注讚讗, 讗诪专 诇讬讛 专' 讝注讬专讗,讜讚诪讬讬转 讬驻住讬讚 讗诇讗 讬转讻诇 讜诪专讬讛 讚诪讜注讚讗 讬拽讬讬诐 讜转谞讬讗 讚专' 讞谞讬谞讗 讻专' 讝注讬专讗, 讜讚专' 讬讜住讬 讻专' 讗诪讬.



讬转讜诐 讜讬转讜诪讛 砖讘讗讜 诇讛转驻专谞住. 驻讬专讜砖: 驻专谞住转 讻住讜转 诪驻专谞住讬谉 讗转 讛讬转讜诪讛 讜讗讞专 讻讱 诪驻专谞住讬谉 讗转 讛讬转讜诐. 讜讻讚转谞谉 讘讛讜专讬讜转 (讬讙, 讘) 讛讗砖讛 拽讜讚诪转 诇讻住讜转讛 讜诇驻讚讜转讛, 讗讘诇 讘诪讝讜谞讜转 诪驻专谞住讬谉 讗转 讛讬转讜诐 讜讗讞专 讻讱 诪驻专谞住讬谉 讗转 讛讬转讜诪讛, 讜讻讚转谞谉 讛转诐 讛讗讬砖 拽讜讚诐 诇讛讞讬讜转讜, 讚讻转讬讘 (讜讬拽专讗 讻讞, 诇讜) 讜讞讬 讗讞讬讱 注诪讱, 讗讞讬讱 拽讜讚诐 诇讗讞讜转讱.





专讬讟讘"讗

讗诇 转拽专讬 讙讚讬讜转讱 讗诇讗 讙讜讬讜转讬讱 驻讬'  专砖"讬 讚拽专讗 诇讬砖谞讗 诪注诇讬讗 谞拽讟 讛讻谞讬住讛 诇讜 讝讛讘 砖诪讬谉 讗讜转诐 讜讛专讬 讛讜讗 讻砖讜讜讬讜 驻讬' 专砖"讬 讝"诇 讛讻谞讬住讛 诇讜 讝讛讘 砖讘讜专 砖诪讬谉 讗讜转讜 讘砖讜讜讬讜 诇讗 诪讜住讬祝 砖诇讬砖 讜诇讗 驻讜讞转 讞讜诪砖 驻讬' 诇驻讬专讜砖讜 诇讗 诪讜住讬祝 砖诇讬砖 砖讗讬谉 诪砖转讻专讬谉 讘讜 讜诇讗 驻讜讞转 讞讜诪砖 砖讗讬谉 讚专讱 讛砖诪讗讬诐 诇讛讜住讬祝 讘砖讜诪转讜. 诪讬转讬讘讬 讝讛讘 讛专讬 讛讜讗 讻讻诇讬诐 诪讗讬 诇讗讜 讻讻诇讬诐 砖诇 讻住祝 讚驻讞转讬 讻诇讜诪专 砖驻讜讞转讬谉 诪讛诐 讞讜诪砖 诇驻讬 砖诪讝讜诪谞讬诐 诇砖讘专 讜诪讛讚专讬谞谉 讘讻诇讬诐 砖诇 讝讛讘 讚诇讗 驻讞转讬 砖讗讬谉 诪讝讜诪谞讬诐 诇砖讘专 讜讙诐 砖讜诪转谉 讬讚讜注讬诐 讜讗讬谉 讛砖诪讗讬诐 诪讜住讬驻讬谉 讘讛 讻诇讜诐 讜讘诪住拽谞讗 转专讬爪谞讗 讚讘专讬讬' 讘讚讛讘讗 驻专讬讻讗 讗"谞 讘诪诪诇讗 讜讛诐 讙专讜讟讗讜转 拽讟谞讜转 讗讜 讚拽 讚拽 砖诇 讝讛讘 砖谞讜驻诇 诪讛诐 讻砖诪砖诪砖讬谉 讘讛诐 讜诇驻讬讻讱 驻讜讞转讬谉 诪砖讜诪转谉 讞讜诪砖 讜讻讬 讗诪专 专' 讬讜讞谞谉 讘讙专讜讟讗讜转 讙讚讜诇讜转 讝讜 砖讬讟转 专砖"讬 讝"诇 讜讛讬讗 讚讞讜拽讛 诇驻讬 驻讬' 砖驻讬' 讘诪砖谞转讬谞讜 讻讬 讟注诐 驻讞讬转讜转 讞讜诪砖 讘讻诇 讛讻诇讬诐 诪驻谞讬 砖讛谞讜注讚讬诐 诇砖讜诪谉 诪讜住讬驻讬谉 讘讛诐 讞讜诪砖 讜诇讬砖谞讗 讚转诇诪讜讚讗 诇讗 讚讬讬拽讬 讛讻讗 讜讙诐 诪讛 砖驻讬' 讘讚讛讘讗 驻专讬讻讗 砖讛诐 讙专讜讟讗讜转 拽讟谞讜转 诇讗 诪砖诪注 诇讬砖谞讗 讛讻讬 讻诇诇 讜讻诇 砖讗讬谞讜 注砖讜讬 讻诇讬诐 谞拽专讗 讘讻"诪 讚讛讘讗 驻专讬讻讗 讜讗驻讬' 讛讜讗 注砖讜讬 讞转讬讻讜转 讙讚讜诇讜转 讜讘转讜住驻转 驻讬' 诇驻讬 砖讬讟转 专"讞 讜讛讬专讜砖诇诪讬 讝讛讘 砖诪讬谉 讗讜转讜 讘砖讜讜讬讜 讜讻诇讜诪专 讝讛讘 砖讛讜讗 讘转讻砖讬讟讬谉 讗注"驻 砖诪砖转诪砖讬谉 讘讛诐 砖诪讬谉 讗讜转讜 讘砖讜讜讬' 砖讗讬谉 驻讜讞转讬谉 讻诇讜诐 讘转砖诪讬砖谉 讻讚讬 砖讬驻讞讜转 诪砖讜诪转谉 讜讗讜转讘讬' 诪讚转谞讬 讝讛讘 讛专讬 讛讜讗 讻讻诇讬诐 讜拽住"讚 讚转讻砖讬讟讬谉 砖诇 讝讛讘 拽讗诪专 诪讗讬 诇讗讜 讻讻诇讬诐 砖诇 讻住祝 砖驻讜讞转讬谉 讘砖诪讜砖谉 诇讗 讻讻诇讬诐 讙讚讜诇讬诐 砖诇 讝讛讘 讙讚讜诇讬' 讚诇讻"注 诇讗 驻讞转讛 诪驻谞讬 砖转砖诪讬砖谉 诪注讟 讜讘诪住拽谞讗 讗住讬拽谞讗 讚诪转谞讬' 讗讚讛讘讗 驻专讬讻讗 讗讜 讘诪讬诇讬 砖驻讜讞转讬谉 讜讛讜诇讻讬谉 讘讚诪讬讛诐 讜讻讬 讗诪专 专' 讬讜讞谞谉 讘讝讛讘 砖讛讜讗 注砖讜讬 讘转讻砖讬讟讬谉 砖注讜诪讚 拽讬讬诐 讜讙诐 讗讬谞讜 驻讜讞转 诪讞诪转 砖讬诪讜砖讜. 讗诇讗 诇讗讜 讗专讬砖讗 拽讗讬 讜讛讻讬 拽讗诪专 讝讛讘 讛专讬 讛讜讗 讻讻诇讬诐 讜诪讗讬 谞讬讛讜 讻诇讬诐 砖诇 讻住祝 讚驻讞转讬 专砖讘"讙 讗讜诪专 讝讛讘 讛专讬 讛讜讗 讻讚讬谞专讬诐 讜拽讜砖讬讬谉 诪转"拽 讜讗注"讙 讚专砖讘"讙 讗讜诪专 诪住讬讬注 诇转"拽 诪讛讻讗 诪讬讛讜 讗谞谉 拽讬"诇 讚讛诇讻转讗 讻转"拽 讚专讘谞谉 讻住转诐 专讘谞谉 诪转谞讬' 拽诪讬讬转讗 讚住转诪讗 讻专讘谞谉 讚讛讗 讚拽转谞讬 讘诇讬砖谞讗 讛专讗砖讜谉 讚讛讘讗 诪诪砖 讻谞"诇: 



讙诪诇讬诐 砖诇 注专讘讬' 讛讗砖讛 讙讜讘讛 驻讜专谞讗 诪讛诐 驻讬'  专砖"讬 讝"诇 驻讜专谞讗 诇砖讜谉 专讬讜讞 讻讚讗诪专讬谞谉 讘砖诇讛讬 驻专拽讬谉 驻讜专谞讗 诇讬转诪讬 讜专爪讛 诇讜诪专 砖讗诐 讛讻谞讬住讛 诇讜 讘谞讚讜谞讬讗 讙诪诇讬诐 砖诇 注专讘讬' 讙讜讘讛 砖诇讬砖 讬讜转专 诪驻谞讬 砖讛谉 注砖讜讬' 诇讛砖转讻专 诇讛诐 讜讻谉 驻讬专讜砖 讘讻讜诇讬讛 讘谞讬 诪讗专讜拽讬 讚诪讞讜讝讗 砖驻讬' 驻讜专谞讗 诇砖讜谉 讻转讜讘讛 砖讛讗砖讛 讙讜讘讛 讻转讜讘转讛 诪讛诐 讜讗注"驻 砖讗讬谉 讛讻转讜讘讛 谞讙讘讬转 讗诇讗 诪谉 讛拽专拽注 讜讛拽砖讛 专"转 讝"诇 讚诪住转诪讗 讻诇 驻讜专谞讗 讛讗诪讜专 讻讗谉 讘讞讚讗 讙讜讜谞讗 讗讬转 诇谉 诇驻专讜砖讬 讜注讜讚 讚讗讬 诪砖讜诐 砖诇讬砖 拽讗诪专 讛讜讛 诇讛讜 诇诪讬诪专 讛讻讬 讻住驻讬' 讻讚拽讗诪专 讜讻讚转谞讬讗 讘诪转谞讬' 讚诇注讬诇 讜诇讻讱 驻专"转 讝"诇 砖讻讜诇谉 诇砖讜谉 讻转讜讘讛 讛谉 砖讛讗砖讛 讙讜讘讛 讻转讜讘转讛 诪讛诐 讜诇驻讬 砖讛讜讗 注讬拽专 住讞讜专转谉 讜讛讗砖讛 住讜诪讻转 注诇讬讛诐: 



讛讗 讚转谞讜 专讘谞谉 讛谞讜砖讗 讗转 讛讬转讜诪讛 砖讗诐 讬砖 诇讛 讘讻讬住 诪驻专谞住讬谉 讗讜转讛 诇驻讬 讻讘讜讚讛 讚讬讬拽讬谞谉 诪讬谞讛 讘讬专讜砖诇诪讬 讚讚讜拽讗 砖讬砖 讘讻讬住 讗讘诇 讗讬谉 诪讞讬讬讘讬谉 讛驻专谞住 诇诇讜转 讜诪讬谞讛 讚讘专讬砖讗 讞讬讬讘讬诐 诇诇讜转 讻讚讬 砖诇讗 诇驻讞讜转 诪谞' 讝讜讝讬:





讛诪讗讬专讬

诇驻讬 讛诪谞讛讙 砖讻转讘谞讜 讘诪砖谞转谞讜 讗诐 讛讻谞讬住讛 诇讜 讞转讬讻讜转 砖诇 讝讛讘 讗讜 讻诇讬诐 砖诇 讝讛讘 砖诪讬谉 讗讜转谉 讜讛讜讗 诪拽讘诇谉 讘砖讜讜讬谉 诇讗 诪讜住讬祝 砖诇讬砖 讜诇讗 驻讜讞转 讞讜诪砖 诇讗 诪讜住讬祝 砖诇讬砖 诪驻谞讬 砖讗讬谞讜 诪讟讘注 砖讬讛讗 诪讝讜诪谉 诇讛砖转讻专 讘讜 讜诇讗 驻讜讞转 讞讜诪砖 砖讗讬谞讜 讚讘专 砖讬拽讘诇 砖讜诐 驻讞转 讛讗 讚讬谞专讬 讝讛讘 讛专讬 讛谉 讻住驻讬谉 讜诪讜住讬祝 砖诇讬砖 砖讛专讬 讛讚讘专 诪爪讜讬 诇驻专讟谉 讜讻诇讬诐 砖诇 讻住祝 驻讜讞转 讞诪砖 砖讗祝 讛谉 诪注诇讬谉 讞诇讜讚讛 讜驻讜讞转讬谉 讜讚讛讘讗 驻专讬讻讗 讗讜 诪诪讜诇讗 讜讛诐 讙专讙专讬诐 讚拽讬诐 砖诇 讝讛讘 讜拽讜专讬谉 诇讛诐 讘诇砖讜谉 诇注讝 驻诇讜诇"讗 诪转讞住专讬诐 讛诐 诪注讟 诪注讟 讜谞讜驻诇讬诐 诪讛诐 讜诪转讜讱 讻讱 驻讜讞转 讘讛诐 讞讜诪砖 讜注诇讬讜 讗诪专讜 砖讛诐 讻讻诇讬诐 专"诇 讻讻诇讬诐 砖诇 讻住祝 讚驻讞转讬 讗讘诇 讞转讻讜转 讜讙专讜讟讗讜转 讛专讬 讛谉 讘砖讜讜讬谉 讜讻讘专 讘讬讗专谞讜 砖讘讝诪谉 讛讝讛 讗谞讜 讗讬谉 诇谞讜 讘讚讬谞讬谉 讗诇讜 砖讛专讬 诪谞讛讙谞讜 诇砖讜诐 讻诇 讚讘专 讻驻讬 诪讛 砖讬转专爪讜 讘讬谞讬讛诐 讜讛诐 讻讜转讘讬谉 讻谞讙讚讜 注诇 驻讬 诪谞讛讙 讛诪拽讜诐:



讻讘专 讬讚注转 砖诪讟诇讟诇讬谉 讗讬谞谉 诪砖讜注讘讚讬谉 诇讻转讘讛 讜诇讞讜讘 讜讟注诐 讛讚讘专 砖讗讬谉 讚注转 讛讗砖讛 讗讜 讘注诇 讞讜讘 住讜诪讻转 注诇讬讛诐 诪讻诇 诪拽讜诐 讻诇 砖注讬拽专 注住拽讬讛诐 砖诇 讘谞讬 讗讜转讜 诪拽讜诐 讘住讞讜专讜转 讛专讬 讚注转 讛讗砖讛 讜讛讘注诇 讞讜讘 住讜诪讻转 注诇讬讛诐 讜讗砖讛 讙讜讘讛 讻转讘转讛 诪讛诐 讜讘注诇 讞讜讘 讗转 讞讜讘讜 讜讛讜讗 砖讗诪专讜 讙诪诇讬诐 砖诇 注专讘讬讗 讗砖讛 讙讜讘讛 驻讜专谞讗 诪讛诐 专"诇 讻转讘转讛 讜讗注"驻 砖诪诇转 驻讜专谞讗 专"诇 讘拽爪转 诪拽讜诪讜转 专讬讜讞 诪转讜讱 砖讛讻转讘讛 专"诇 注讬拽专 讻转讘讛 讜讛转讜住驻转 讻注讬谉 专讬讜讞 讛讜讗 拽讜专讗 诇讛 驻讜专谞讗 讜诪讻讗谉 住诪讱 诇诪讛 砖转拽谞讜 讛讙讗讜谞讬诐 注讻砖讜 砖转讛讗 讻诇 讻转讘讛 讜讞讜讘 谞讙讘讛 诪谉 讛诪讟诇讟诇讬谉 砖讛专讬 注讻砖讜 讚注转 讛讻诇 住讜诪讻转 注诇讬讜 专"诇 注诇 讛诪注讜转 讜注诇 讛住讞讜专讜转 讜注专讘讬讗 讛讬讛 诪拽讜诐 砖专讜讘 注住拽讬讛诐 讘讙诪诇讬诐 讜讘讗专讜讚讬讗 讘砖拽讬诐 诇爪讜专讱 转讘讜讗讜转 讜讘讘讬 诪讬讻住讬 讘转讜转讘讬 专"诇 诪诇讘讜砖讬诐 转驻讜专讬诐 讜诪转拽谞讬诐 讜讘拽诪讞讜谞讬讗 讘讞讘诇讬诐 讜讘诪讞讜讝讗 讘讗专谞拽讬 专"诇 讻讬住讬诐 讙讚讜诇讬诐 讜讘讻诇诇诐 讘转讬 讬讚讬诐 讜讻诇 诪诇讗讻转 注讜专 讜讬砖 诪驻专砖讬诐 砖诪讜注讛 讝讜 注诇 讚讬谉 讛谞讝讻专 讘诪砖谞讛 讘转讜住驻转 砖诇讬砖 讜讛讜讗 讗爪诇诐 讛拽专讜讬 驻讜专谞讗 诪诇砖讜谉 专讬讜讞 讜讗注"驻 砖讛讚讬谉 讚讬谉 讗诪转 诇讚注转讬 讛讜讗讬诇 讜住讞讜专讛 讬讚讜注讛 讛讬讗 讻诪讜 砖讘讬讗专谞讜 讘讘砖诪讬诐 砖诇 讗谞讟讜讻讬讗 诇注谞讬谉 讘讬讗讜专 诪讬讛讗 讗讬谉 谞专讗讛 讻谉 砖讗诐 讻谉 讛讬讛 诇讜 诇讜诪专 讛专讬 讛诐 讻讻住驻讬诐 讻讚专讱 砖讗诪专谞讜 讘讘砖诪讬诐 砖诇 讗谞讟讜讻讬讗 讜诇讗 讛讬讛 诇讜 诇砖谞讜转 讗转 讛诇砖讜谉 诇讜诪专 讗砖讛 讙讜讘讛 驻讜专谞讗 诪讛诐 讗诇讗 砖注讬拽专 讛讚讘专讬诐 讻诪讜 砖讻转讘谞讜:



讛诪砖谞讛 讛砖诇讬砖讬转 讜讛讻讜谞讛 讘讛 讘讘讬讗讜专 注谞讬谉 讛讞诇拽 讛砖诇讬砖讬 讜讛讜讗 砖讗诪专 讛诪砖讬讗 讗转 讘转讜 住转诐 诇讗 讬驻讞讜转 诇讛 诪讞诪砖讬谉 讝讜讝 驻住拽 诇讛讻谞讬住讛 注专讜诪讛 诇讗 讬讗诪专 讛讘注诇 讻砖转讘讗 诇讘讬转讬 讗讻住谞讛 讘讻住讜转讬 讗诇讗 诪讻住讛 讜注讜讚讛 讘讘讬转 讗讘讬讛 讜讻谉 讛诪砖讬讗讬诐 讗转 讛讬转讜诪讛 诇讗 讬驻讞转讜 诇讛 诪讞诪砖讬谉 讝讜讝 讗诐 讬砖 讘讻讬住 诪驻专谞住讬谉 讗讜转讛 讗诪专 讛诪讗讬专讬 讛诪砖讬讗 讗转 讘转讜 住转诐 专"诇 砖诇讗 驻讬专砖 讻诪讛 讬转谉 诇讛 诇讗 讬驻讞讜转 诇讛 诪讞诪砖讬诐 讝讜讝 讜驻讬专砖讜 讘讙诪专讗 诪诪讟讘注 诪讚讬谞讛 砖讛讜讗 砖诪讬谞讬转 诇讻住祝 爪讜专讬 讜讚讬谉 注砖讜专 谞讻住讬 诇讗 谞讗诪专 讗诇讗 注诇 讛讬讜专砖 讜讙讚讜诇讬 讛诪讞讘专讬诐 驻讬专砖讜讛 诇注谞讬谉 讻住讜转 专"诇 砖讞讬讬讘 诪讬讛讗 诇诇讘砖讛 讘讻讚讬 砖讬注讜专 讝讛 讜讻诪讜 砖讘讬讗专谞讜 讘驻专拽 讗注"驻 讜讚讘专 诇诪讚 诪注谞讬谞讜 讜讛讜讗 砖讗诪专 讗讞专 讻谉 砖讗诐 讛转谞讛 诇讛讻谞讬住讛 注专诪讛 诇讗 讬讗诪专 讛讘注诇 讻砖转讘讗 诇讘讬转讬 讗讻住谞讛 讗诇讗 诪讻住讛 讜讛讬讗 讘讘讬转 讗讘讬讛 讜砖讗诇讜 讘讛 讘转诇诪讜讚 讛诪注专讘 讜诇讗 转谞讬 讗驻讬诇讜 讗诪专 讛专讬谞讬 注讜诪讚 注专讜诐 讜诪讻住讛 讗转 讗砖转讬 讗讬谉 讗讜诪专讬谉 诇讜 砖讬注诪讜讚 讜讬讻住讛 讗诇讗 诪讻住讛 讻专讗讜讬 诇讛 讻诇讜诪专 砖转谞讗讬 讻讝讛 讗讬谞讜 讗诇讗 讚讘专讬诐 讘注诇诪讗 砖讗讬谉 讗讜诪专讬谉 诇讬诇讱 讛讜讗 注专讜诐 讜诇讻住讜转 讗转 讗砖转讜 讘讬讜转专 诪谉 讛专讗讜讬 谞专讗讛 砖讛诐 诪驻专砖讬诐 讘诪砖谞转谞讜 诇讻砖转讘讗 诇讘讬转讬 讗讻住谞讛 讘讻住讜转讬 讜讗注诪讜讚 讗谞讬 注专讜诐 讗讜 讗转讙诇讙诇 讘砖讞拽讬诐 讬砖谞讬诐 讜诪住讜专讟讟讬诐 讜讻谉 专讗讬转讬 诇拽爪转 专讘谞讬诐 砖驻讬专砖讜讛 讘驻讬专讜砖 讬专讜砖诇诪讬 砖诇讛诐 讜讗祝 讘拽爪转 住驻专讬诐 讙讜专住讬谉 讘诪砖谞转谞讜 诇讻住讜转 讘讻住讜转讬 讜注诇 讝讛 砖讗诇讜 讛讬讗讱 讻讜驻讬谉 讗讜转讜 讘讻讱 讜转讬专抓 转诪谉 讗专讞讗 讚讘专 谞砖讗 诪讬诪专 讛谞讬 诇讬 诪讬拽讜诐 注专讟讬诇讗讬 讜诪讻住讬 讗谞转转讬 讻诇讜诪专 讛谞讗讛 讛讬讗 诇讬 砖讗注诪讜讚 注专讜诐 讜讗讻住讛 讗转 讗砖转讬 讜讛讜讗 讚专讱 讙讜讝诪讗 讜驻讟讜讟讬 诪讬诇讬 讘专诐 讛讻讗 诇讻讱 讛转谞讛 诪转讞诇讛 讜讻谉 讛诪砖讬讗讬诐 讗转 讛讬转讜诪讛 专"诇 讙讝讘专讬 爪讚拽讛 诇讗 讬驻讞转讜 诇讛 诪砖讬注讜专 讝讛 讜讗诐 讬砖 诪注讜转 讘讻讬住 砖诇 爪讚拽讛 谞讜转谞讬谉 诇讛 讬讜转专 讜讛讜讗 砖讗诪专讜 诪驻专谞住讬谉 讗讜转讛 诇驻讬 讻讘讜讚讛 讗讘诇 讻诇 砖讗讬谉 诪注讜转 讘讻讬住 讬砖 诇讛诐 诇诇讜转 注讚 讻讚讬 砖讬注讜专 讛谞讝讻专 讜讛讜讗 砖讗诪专讜 讘转诇诪讜讚 讛诪注专讘 讗讜诪专讬诐 诇驻专谞住讬诐 诇诇讜转 讛讗 讻诇 砖讬砖 讘讻讬住 诪讜住讬驻讬谉 诇讛 诇驻讬 讛专讗讜讬 诇讛 讜讗讬谉 诪爪诪爪诪讬谉 诇讛 讘砖讘讬诇 讛注转讬讚讜转 诇讘讗 讜讗诪专讜 砖诐 讘讛讚讗 讘讜诇讚讗 专"诇 讙讜讘讬讬谞讗 砖诇 诪住 诇爪讚拽讛 砖讙讘讗讛 专' 讗诪讬 讜诇讗 讛讬讛 专讜爪讛 诇讛讜爪讬讗讛 拽讜讚诐 讛诪讜注讚 讗祝 诇爪讜专讱 讜注诇 讝讜 讗诪专讜 讘讛讚讗 讘讜诇讚讗 讗转讗 讘讬讜诪讜讬 讚专' 讗诪讬 讗讬砖转讘讬拽 诇诪讜注讚讗 讗诪"专 讝注讬专讗 讜讚诪讬讬转 诇讬 驻住讬讚 讻诇讜诪专 讜讗诐 讬诪讜转 讛诇讛 讘专注讘 拽讜讚诐 讛诪讜注讚 讬驻住讬讚 讞诇拽讜 讗诇讗 讬转讻讬诇 讜诪专讬 诪讜注讚讗 拽讬讬诐 讻诇讜诪专 讬讗讻诇 讝讛 诪讛 砖爪专讬讱 讜讘注诇 讛诪讜注讚讜转 专"诇 讛拽讘"讛 拽讬讬诐 讜讬讻讜诇 诇讬转谉 诇爪讜专讱 讛诪讜注讚:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讬转讜诐 讜讬转讜诪讛 砖讗讬谉 诇讛诐 诪讛 讬讗讻诇讜 讜讘讗讜 诇讛转驻专谞住 诪谉 讛爪讚拽讛 讜诪转讬专讗讬谉 砖诪讗 讗讬谉 讘讻讬住 砖诇 爪讚拽讛 讗诇讗 讘讻讚讬 砖讬注讜专 驻专谞住讛 砖诇 讗讞讚 诪驻专谞住讬谉 讗转 讛讬转讜诪讛 讜讗讞专 讻讱 诪驻专谞住讬谉 讗转 讛讬转讜诐 讘谞砖讗专 讗讜 讘诪讛 砖讬讙讘讜 砖讛讗讬砖 讚专讻讜 诇讞讝专 注诇 讛驻转讞讬诐 诪讛 砖讗讬谉 讻谉 讘讗砖讛 讜诪讻诇 诪拽讜诐 讘诪拽讜诐 砖讗讬 讗驻砖专 诇讞讝专 讛讗讬砖 拽讜讚诐 讻诪讜 砖讛转讘讗专 讘讗讞专讜谉 砖诇 讛讜专讬讜转 讬"讙 讗' 讜讬砖 诪驻专砖讬谉 诇讛转驻专谞住 砖讘讻讗谉 诇讻住讜转 砖讛讗砖讛 拽讜讚诪转 讻诪讜 砖讗诪专讜 砖诐 讗砖讛 拽讜讚诪转 诇讻住讜转 讛讗 诇诪讝讜谞讜转 讛讗讬砖 拽讜讚诐 注诇 讻诇 驻谞讬诐 讜讻诪讜 砖讗诪专讜 砖诐 讛讗讬砖 拽讜讚诐 诇讛讞讬讜转 讜讗讬谞讜 谞专讗讛 讻谉 砖讛专讬 讚专讻讜 诇讞讝专 讛讗诪讜专 讻讗谉 驻讬专讜砖讜 诇讞讝专 注诇 讛驻转讞讬诐 讗诇讗 砖讛诐 诪驻专砖讬诐 讘讜 诇讞讝专 注诇 爪讚讚讬讜 讜诇讛专讜讬讞 诇爪讜专讱 诪诇讘讜砖讬讜 讬讜转专 诪谉 讛讗砖讛 讜讛讚讘专讬诐 谞专讗讬谉 讻讚注转 专讗砖讜谉:





转讜住驻讜转 专讬"讚

讘注讬 专"讗 讘诪谞讛 讛谞讬砖讜诐 讗讜 讘诪谞讛 讛诪转拽讘诇 砖讘转 专讗砖讜谞讛 讗讜 讻诇 砖讘转 讜砖讘转 讞讜讚砖 专讗砖讜谉 讗讜 讻诇 讞讜讚砖 讜讞讜讚砖 砖谞讛 专讗砖讜谞讛 讗讜 讻诇 砖谞讛 讜砖谞讛 转讬拽讜:



讗专"砖 讘"谞 讗专"讬 讙诪诇讬诐 砖诇 注专讘讬讗 讗砖讛 讙讜讘讛 驻讜专谞讗 诪讛诐 讗"专 驻驻讬 讛谞讬 转讜转讘讬 讚讘讬 诪讻住讬 讗砖讛 讙讜讘讛 驻讜专谞讗 诪讛谉 驻讬' 讻转讜讘转讛 砖讗注"驻 砖讗讬谞讛 谞讙讘讬转 诪诪讟诇讟诇讬 讗诇讗 诪诪拽专拽注讬 讻讬讜谉 砖诪讜"诪 讛讬讛 讘讗诇讜 讛诪讟诇讟诇讬诐 讜讘专讜讘 讻转讜讘' 讛诐 谞诪爪讗讬诐 讻诇 讗砖讛 住诪讻讗 讚注转讛 注诇讬讛谉 讻诪讜 砖住讜诪讻讬谉 注诇 讛拽专拽注 讜讙讜讘讛 诪讛谉:



讗"专 诪专讬砖 讛讜讛 讗诪讬谞讗 讛谞讬 讗专谞拽讬 讘诪讞讜讝讗 讗砖讛 讙讜讘讛 驻讜专谞讗 诪讛谉 诪讗讬 讟注诪讗 讗住诪讻转讬讬讛讜 注诇讬讬讛讜 讻讬讜谉 讚讞讝讬 讚砖拽讬诇讬 诇讛讜 讜谞驻拽讬 讜讻讬 诪砖讻讞讬 讗专注讗 讝讘谞讬 讘讛讜 讗诪讬谞讗 砖诪注 诪讬谞讬讛 讗住诪讻转讗 讗拽专拽注 讛讬讗 驻讬' 讛谞砖讬诐 讛讙讜讘讜转 讻转讜讘转谉 讻砖讛讬讜 诪讙讘讬谉 诇讛诐 诪讛谞讛讜 讗专谞拽讬 讛讬讜 拽讜谞讬谉 讘讛谉 拽专拽注 讜讻讘专 转讬拽谞讜 讛讙讗讜谞讬诐 讘讬砖讬讘讜转 砖讻转讜讘转 讗砖讛 讜讘注"讞 讙讜讘讬谉 诪讟诇讟诇讬谉 讚讬转诪讬 讚砖讘讬拽 讗讘讜讛讜谉:



诪转谞讬' 讛诪砖讬讗 讗转 讘转讜 住转诐 诇讗 讬驻讞讜转 诇讛 诪谞' 讝讜讝 驻住拽 诇讛讻谞讬住讛 注专讜诪讛 诇讗 讬讗诪专 讛讘注诇 讻砖转讘讜讗讬 诇讘讬转讬 讗讻住讛 [讗讜转讛] 讘讻住讜转 讗诇讗 诪讻住讛 讜注讜讚讛 讘讘讬转 讗讘讬讛 讜讻谉 讛诪砖讬讗 讗转 讛讬转讜诪讛 诇讗 讬驻讞讜转 诇讛 诪谞' 讝讜讝 讜讗诐 讬砖 讘讻讬住 诪驻专谞住讬诐 讗讜转讛 诇驻讬 讻讘讜讚讛:



讗诪专 讗讘讬讬 谞' 讝讜讝 驻砖讬讟讬 驻讬' 讞诪砖讬诐 讝讜讝 诪讚讬谞讛 诪诪讗讬 诪讚拽转谞讬 讗诐 讬砖 讘讻讬住 诪驻专谞住讬诐 讗讜转讛 诇驻讬 讻讘讜讚讛 讜讗诪专讬' 诪讗讬 讻讬住 讜讗"专 讗专谞拽讬 砖诇 爪讚拽讛 讜讗讬 住"讚 谞' 讝讜讝 诪诪砖 讗诐 讬砖 讘讻讬住 讻诪讛 讬讛讘讬谞谉 诇讛 讗诇讗 砖"诪 谞' 讝讜讝 驻砖讬讟讬. 转"专 讬转讜诐 讜讬转讜诪讛 砖讘讗讜 诇讛转驻专谞住 诪驻专谞住讬诐 (讗讜转讛 诇讻') 讗转 讛讬转讜诪讛 讜讗讞"讻 诪驻专谞住讬诐 讛讬转讜诐 诪驻谞讬 砖讛讗讬砖 讚专讻讜 诇讞讝专 讜讗讬谉 讛讗砖讛 讚专讻讛 诇讞讝专. 讜讗讬 拽砖讬讗 讛讗 转谞谉 讘驻"讘 讚讛讜专讬讜转 讛讗讬砖 拽讜讚诐 诇讗砖讛 诇讛讞讬讜转 讜诇讛砖讘 讗讘讬讚讛 讜讛讗砖讛 拽讜讚诪转 诇讗讬砖 诇讻住讜转 讜诇讛讜爪讬讗讛 诪讘讬转 讛砖讘讬讛 讜讘讝诪谉 砖砖谞讬讛诐 注讜诪讚讬诐 讘拽诇拽诇讛 讛讗讬砖 拽讜讚诐 诇讗砖讛 讘讻诇 诪注砖讬讜 驻讬' 讗砖讛 拽讜讚诪讛 诇讗讬砖 诇讻住讜转 诪驻谞讬 砖讘讜砖转 讛讗砖讛 诪专讜讘讛 诪砖诇 讛讗讬砖 诇诇讻转 注专讜诪讛 讗讘诇 诇诪讝讜谞讜转 讛讗讬砖 拽讜讚诐 讜讝讛 诇讛讞讬讜转 讜讛讬讻讬 转谞讬 讛讻讗 诪驻专谞住讬诐 讛讬转讜诪讛 拽讜讚诐 讜讗"诇 讛讗讬 驻专谞住讛 驻专谞住转 讻住讜转 讚讗"讻 讗诪讗讬 转诇讬 讟注诪讗 砖讗讬谉 讛讗砖讛 讚专讻讛 诇讞讝专 转"诇 诪砖讜诐 砖诪转讘讬讬砖转 讛讬讗 讘注专诪讬诪讜转讛 讬"诇 讘专讬讬转讗 讝讜 诪讬讬专讬 讘注讬专 砖讬讻讜诇 讛讬转讜诐 诇讞讝讜专 讜诇讛转驻专谞住 讗诐 诇讗 谞讬转谉 诇讜 诪讻讬住 砖诇 爪讚拽讛 讜讬讜转专 讙讚讜诇讛 讘讜砖转 讛讗砖讛 诇讞讝专 诪砖诇 讗讬砖 讜诪转谞讬' 讚讛转诐 诪讬讬专讬 讘诪讚讘专 讗讜 讘住驻讬谞讛 砖讗讬谞讜 诪讜爪讗 诇讞讝专 讜讗诐 诇讗 讬驻专谞住谞讜 讬诪讜转 讛转诐 讛讗讬砖 拽讜讚诐 砖讞讬讬讘 讘诪爪讜转 讜讚讬拽讗 谞诪讬 讚拽转谞讬 诇讛讞讬讜转 讗诇诪讗 讗讬谞讜 拽讜讚诐 讗诇讗 讘诪拽讜诐 砖讗讬谉 诇讜 讞讬讜转 讘诪拽讜诐 讗讞专转 讗讘诇 讘诪拽讜诐 砖讬讻讜诇 诇讞讝专 讛讗砖讛 拽讜讚诪转:





砖讬讟讛 诪拽讜讘爪转

讛讻谞讬住讛 诇讜 讝讛讘 砖诪讬谉 讗讜转讜 讝讛讘 讜讛专讬 讛讜讗 讻砖讜讜讬讜 驻讬专砖 专砖"讬 讛讻谞讬住讛 诇讜 讝讛讘 砖讘讜专 砖诪讬谉 讗讜转讜 讻砖讜讜讬讜 诇讗 诪讜住讬祝 砖诇讬砖 讜诇讗  驻讞讜转 讞讜诪砖. 驻讬' 诇驻讬专讜砖讜 诇讗 诪讜住讬祝 砖诇讬砖 砖讗讬谉 诪砖转讻专讬谉 讘讜 讜诇讗 驻讜讞转 讞讜诪砖 砖讗讬谉  讛砖诪讗讬谉 专砖讗讬谉 诇讛讜住讬祝 讘砖诪讜转诐 诪讬转讬讘讬 讝讛讘 讛专讬 讛讜讗 讻讻诇讬诐 诪讗讬 诇讗讜 讻讻诇讬诐 砖诇 讻住祝 讚驻讞转讬 讻诇讜诪专 砖驻讜讞转讬谉 诪讛诐 讞讜诪砖 诇驻讬 砖诪讝讜诪谞讬诐 诇讬砖讘专 讜诪讛讚专讬谞谉 讘讻诇讬诐 砖诇 讝讛讘  砖讗讬谉 诪讝讜诪谞讬诐 诇讬砖讘专 讜讙诐 砖诪讜转诐 讬讚讜注讛 讜讗讬谉 讛砖诪讗讬诐 诪讜住讬驻讬谉 讘讛 讻诇讜诐 讜讘诪住拽谞讗 转专讬爪谞讗 讚讘专讬讬转讗 讘讚讛讘讗 驻专讬讻讗 讗"谞 讘诪诪诇讗 讜讛谉 讙专讜讟讗讜转 拽讟谞讜转 讚拽 讚拽 砖诇 讝讛讘 砖谞讜驻诇 诪讛谉 讻砖诪砖诪砖讬谉 讘讛谉 诇驻讬' 驻讜讞转讬谉 诪砖讜诪转谉 讞讜诪砖 讜讻讬 讗诪专 专讘讬 讬讜讞谞谉 讘讙专讜讟讗讜转 讙讚讜诇讜转 讝讜 砖讬讟转 专砖"讬 讝"诇 讜讛讬讗 讚讞讜拽讛 诇驻讬 驻讬专讜砖讜 砖驻讬专砖 讘诪砖谞转谞讜 讻讬 讟注诐 驻讞讬转转 讞讜诪砖 讘讻诇讬诐 诪驻谞讬 砖讛谞讜注讚讬诐 诇砖讜诪谉 诪讜住讬驻讬谉 讘讛谉 讞讜诪砖 讜诇讬砖谞讗 讚讙诪专讗 诇讗 讚讬讬拽 讛讻讬 讜讙诐 诪讛 砖驻讬' 讘讚讛讘讗 驻专讬讻讗 砖讛诐 讙专讜讟讗讜转 拽讟谞讜转 诇讗 诪砖诪注 诇讬砖谞讗 讛讻讬 讻诇诇 讜讻诇 砖讗讬谞讜 注砖讜讬 讻诇讬诐 谞拽专讗 讘讻诇 诪拽讜诐 讚讛讘讗 驻专讬讻讗 讜讗驻讬' 讛讜讗 注砖讜讬 讞转讬讻讜转 讙讚讜诇讜转.  
讜讘转讜住驻讜转 驻讬专砖讜 诇驻讬 砖讬讟转 专"讞 讝"诇 讜讛讬专讜砖诇诪讬 讝讛讘 砖诪讬谉 讗讜转讜 讘砖讜讜讬讜 讻诇讜诪专 讝讛讘 砖讛讜讗 讛转讻砖讬讟讬谉 讗注"驻 砖诪砖转诪砖讬诐 讘讛谉 砖诪讬谉 讗讜转讜 讘砖讜讜讬讜 砖讗讬谉 驻讜讞转讬谉 讻诇讜诐 讘转砖诪讬砖谉 讻讚讬 砖谞驻讞讜转 诪砖诪讜砖谉 讜讗讜转讘讬讛 诪讚转谞讬讗 讝讛讘 讛专讬 讛讜讗 讻讻诇讬诐 拽住"讚 讚转讻砖讬讟讬谉 砖诇 讝讛讘 拽讗诪专 诪讗讬 诇讗讜 讻讻诇讬诐 砖诇 讝讛讘 砖驻讜讞转讬谉 讘诪砖诪讜砖谉 诇讗 讻讻诇讬诐 讙讚讜诇讬诐 砖诇 讝讛讘 讚诇讻"注 诇讗 驻讞转讜 诪驻谞讬 砖转砖诪讬砖谉 诪讜注讟 讜讘诪住拽谞讗 讗住讬拽谞讗 讚诪转谞讬转讬谉 讘讚讛讘讗 驻专讬讻讗 讗讜 讘诪诪诇讗 砖驻讜讞转讬谉 讜讛讜诇讻讬谉 诪讚诪讬讛诐 讻讬 讗诪专 专讘讬 讬讜讞谞谉 讘讝讛讘 砖讛讜讗 注砖讜讬 讘转讻砖讬讟讬谉 砖注讜诪讚 拽讬讬诐 讙诐 讗讬谞讜 驻讜讞转 诪讞诪转 砖诪讜砖讜. 讛专讬讟讘"讗 讝"诇:
讜讛谞谞讬 诪驻专砖 驻讬' 讛转讜住' 讜注诇 讛诇砖讜谉 讛讻转讜讘 讘转讜住' 砖诇谞讜 讝讛讘 讛专讬 讛讜讗  讻砖讜讜讬谉 驻讬' 专"讞 讝"诇 讚讘讻诇讬 讝讛讘 讗讬讬专讬 讻讙讜谉 谞讝诪讬诐 讜讟讘注讜转 讜讛拽砖讜 注诇 讝讛 讚讗诐 讻谉 诪讗讬 拽讗诪专 诇讗 讻讻诇讬诐 砖诇 讝讛讘 讚诇讗 驻讞转讬 讛讗 讘讻诇讬诐 讗讬讬专讬 讜转讬专爪讜 讘转讜住' 讚讛讗讬 诪讗讬 诇讗讜 讻讻诇讬诐 砖诇 讻住祝 讚驻讞转讬 驻讬' 讗注"驻 砖讻诇 转讻砖讬讟 砖诇 讝讛讘 讗讬谞讜 谞驻讞转 诪转讜讱 砖讛讬讗 诪转拽砖讟转 讘讛谉 转诪讬讚 专讜爪讛 诇驻讞讜转 讞讜诪砖 讗注"驻 砖讗讬谞谉 谞驻讞转讬谉 讛专讬 讛谉 讻讻诇讬诐 砖诇 讻住祝 砖谞驻讞转讬诐 诇驻讞讜转 讞讜诪砖 讜诪砖谞讬 诇讗 讻讻诇讬诐 砖诇 讝讛讘 讚诇讗 驻讞转讬 驻讬' 讻讙讜谉 讻讜住讜转 讜拽注专讜转 砖诇 讝讛讘 讚讗祝 注诇 讙讘 讚讻讬 诪砖转诪砖讬 讘讛谉 驻讞转讬 讻砖诇 讻住祝 诪讬讛讜 讗讙讘 讬讜拽专讬讬讛讜 讗讬谉 诪砖转诪砖讬谉 讘讛谉 转诪讬讚 讜诇讛讻讬 驻砖讬讟讗 讘讛讜 讟驻讬 砖讛诐 讻砖讜讜讬诐 讻讬讜谉 讚诇讗 诪砖转诪砖讬 讘讛讜谉 讜诪讚诪讬 诇讛讜 讛转谞讗 诇谞讝诪讬诐 讜讟讘注讜转 讗祝 注诇 讙讘 讚讛讬讗 专讜爪讛 诇讛转拽砖讟 讘讛谉 诪砖讜诐 讛拽讬砖讜讟 讻讬讜谉 讚讗讬谞讜 谞驻讞转 讘讛讻讬 讗讬谞讜 专讜爪讛 诇驻讞讜转. 


讜谞诪爪讗 诇砖讬讟讛 讝讜 讛讗 讚拽讗诪专 讘讻诇讬诐 砖诇 讝讛讘 讚诇讗 驻讞转讬 驻讬专讜砖讜 讛讬讬谞讜 讗讬谞讛 专讜爪讛 诇驻讞讜转 讜诇讗 讚诪讬 诇诪讗讬 讚拽讗诪专 讘讻诇讬诐 讚讻住祝 讚驻讞转讬 讚驻讬专讜砖讜 讛讬讬谞讜 讚谞驻讞转讬谉 诪诪砖 讘转砖诪讬砖谉 讜讝讛 讚讜讞拽 讜注讜讚 拽砖讛 诇砖讬讟讛 讝讜 讚诪讗讬 驻专讬讱 转诇诪讜讚讗 讗诐 讻谉 讘讻诇讬讜 诪讘注讬 诇讬讛 讚诪砖诪注 讚诇讬砖谞讗 讘注诇诪讗 拽砖讬讗 诇讬讛 讜讘砖诇诪讗 诇砖讬讟转 专砖"讬 驻专讬讱 砖驻讬' 讚诇讬砖谞讗 讚讛专讬 讛讜讗 讻讻诇讬诐 诪砖诪注 讚讛讜讬讗 诪诇转讗 讘讗驻讬 谞驻砖讛 讚讗讬谉 讛讻诇讬诐 诪诪讬谉 讛讝讛讘 讚讗讬 讛讜讬讗 诪诪讬谉 讛讝讛讘 讘讻诇讬讜 诪讘注讬 诇讬讛 讗讘诇 诇砖讬讟转 讛转讜住驻讜转 诪讗讬 驻专讬讱 讛专讬 讘砖谞讬 诪讬谞讬 讻诇讬诐 拽讗 诪讬讬专讬 讜砖驻讬专 拽讗诪专 讚讻诇讬 转讻砖讬讟 砖诇 讝讛讘 讜转讬专爪讜 讛转讜住驻讜转 讚讛讻讬 驻专讬讱 讚讻讬讜谉 讚讛转谞讗 讘注讬 诇诪讬诪专 讚讛专讬 讛讜讗 讻砖讜讜讬讜 诇讗 讛讜讛 诇讬讛 诇诪讬诪专 讛专讬 讛讜讗 讻讻诇讬诐 讚诪砖诪注 讚诇讗 讛讜讬讗 讘砖讜讛 注诐 讛讝讛讘 讜讻讚讬 诇讗砖诪讜注讬谞谉 讚讛专讬 讛讜讗 讻砖讜讜讬讜 讘讻诇讬讜 诪讘注讬 诇讬讛 驻讬' 砖注讜诪讚 讘讻诇讜转讬讜 讜讘讞砖讬讘讜转讜 讜讗讬谞讜 驻讜讞转 讞讜诪砖 讜注讜讚 拽砖讛 诇砖讬讟转 讛转讜住驻讜转 讝"诇 讚讘砖诇诪讗 诇砖讬讟转 专砖"讬 讝"诇 讻讬 诪转专爪讬谞谉 讜讗讬 讘注讬转 讗讬诪讗 讛讘"注 讘讚讛讘讗 驻专讬讻讗 诇讗 谞讚讬谞谉 诪诪讗讬 讚住讘专讬谞谉 注讚 讛砖转讗 讻讚讘专讬 专' 讬讜讞谞谉 讜讘诪转谞讬转讬谉 讚拽讗 诪讜转讘讬谞谉 诪讬谞讛 讚诇注讜诇诐 讝讛讘 讚讛讬讬谞讜 讞转讬讻讜转 讝讛讘 讗诇讗 讚诪讞诇拽讬谞谉 讘讬谉 讙专讜讟讗讜转 讙讚讜诇讜转 诇讙专讜讟讗讜转 拽讟谞讜转 讚拽讜转 讜讛讜讛 诇讬讛 诇砖谞讜讬讬 讻注讬谉 砖讬谞讜讬讗 讚诇注讬诇 讚拽讗 诪转专爪讬谞谉 拽讜砖讬讬谉 讘诇讞讜讚 讗讘诇 诇砖讬讟转 讛转讜住驻讜转 讝"诇 讚谞讚讬谞谉 诪诪讗讬 讚住讘专讬 注讚 讛砖转讗 讚驻讬' 讝讛讘 (讛讬讬谞讜) [讗讬谞讜] 转讻砖讬讟讬 讝讛讘 讜拽讗 诪驻专砖讬谞谉 讚讛讬讬谞讜 转讻砖讬讟讬 讝讛讘 讗讬谉 诪砖诪注讜转 诇砖讜谉 讛转诇诪讜讚 讻谉 诪讚诇讗 拽讗诪专 讗诇讗 诪砖诪注 讚诪讗讬 讚住讘专讬谞谉 讻讚拽讗讬 拽讗讬 讗诇讗 讚诪转专爪讬谞谉 转讬讜讘转讗 讘诇讞讜讚 讜注讜讚 讚诪砖诪注 讚拽讬讬诪讬谞谉 诇转专讜爪讬 诪讗讬 讚砖拽诇讬谞谉 讜讟专讬谞谉 诪注讬拽专讗 诪讗讬 诇讗讜 讻讻诇讬诐 砖诇 讻住祝 讻讜'. 讚讛砖转讗 讘注讬 诇转专讜爪讬 讞讚 诪讛谞讬 讙讜讜谞讬 讚诇注讬诇 讚诪诇转 讻诇讬诐 诪住转驻拽讗 诇谉 诪讗讬 谞讬讛讜 讜讘注讬' 诇转专讜爪讬 谞讬谞讛讜 讚讗诇讜 讘诪讗讬 讚拽讗诪专 讛讝讛讘 诇讬转 讘讛 驻讬专讜砖讬 讜讗诇讜 讘诪住拽谞讗 讛讚专讬谞谉 诇驻专讜砖讬 诪诇转 讛讝讛讘 讚讗讬谞讜 讻讚住讘专讬' 讜讗讬谉 讘诪砖诪注讜转 诇讬砖谞讗 讚讙诪专讗 讻谉 讜注讜讚 拽砖讛 诪讗讬 驻砖讬讟讗 诇讬讛 讘讻诇讬诐 讟驻讬 讜讛专讬 讗讻转讬 诇讗 讬讚注讬谞谉 讻诇讜诐 讗讬 讘砖讜讛 讗讬 驻讜讞转讬谉 讜讻讬讜谉 砖讻谉 讻讬 拽讗 诪转专爪讬谞谉 讘讚讛讘讗 驻专讬讻讗 讗讻转讬 诇讗 讘专讬专讗 讗讬 讻专讘讬 讬讜讞谞谉 讗讬 诇讗 讜讻诇 讝讛 转讬专爪讜 讛转讜住驻讜转 讘诇砖讜谞诐 讚讜拽 讜转砖讻讞. 
讜注讜讚 拽砖讬讗 讚讘砖诇诪讗 诇砖讬讟转 专砖"讬 诪讛讚专 专讘 讗砖讬 诇讗讜拽诪讛 讘诪诪诇讗 讚讛讬讬谞讜 讚拽 讻讬 讛讬讻讬 讚谞讬讞讗 讟驻讬 讚诪"讛 驻讞转讬 讗讘诇 诇砖讬讟转 讛转讜住' 诇诪讛 诇讬讛 诇讗讜拽诪讛 讘诪诪诇讗 讻讬讜谉 讚诇讗 诪讬讬专讬 讘讻诇讬诐 讗诇讗 讘讚讛讘讗 驻专讬讻讗 讘讛讻讬 住讙讬 诇砖谞讜讬讬 讜诇诪讛 诇讬讛 诇专讘 讗砖讬 诇讗讜拽诪讛 讘诪诪诇讗 讜讬砖 诇讜诪专 讚诪诪诇讗 讛讬讬谞讜 讝讛讘 讛谞讬讟诇 诪谉 讛讗专抓 诪诪讜爪讗讜 讜讛诇讻讱 诇讛讻讬 讛讚专 专讘 讗砖讬 诇诪讜拽诪讬 讘讛讻讬 诪砖讜诐 讚拽砖讬讗 诇讬讛 诇讬砖谞讗 讚讛讝讛讘 讚诪砖诪注 讝讛讘 讛讬讚讜注 讜讗讬 讚讛讘讗 驻专讬讻讗 诇讗 讛讜讛 诇讬讛 诇诪转谞讬 讛讝讛讘 讗讘诇 诪诪诇讗 讚讛讬讬谞讜 讝讛讘 讛谞讬讟诇 诪谉 讛讗专抓 诪诪讜爪讗讜 诪拽专讬 砖驻讬专 住转诐 讝讛讘 讜砖讬讟转 专砖"讬 谞讬讞讗 讟驻讬 讜诪讗讬 讚拽砖讬讗 诇讬讛 诇讛专讬讟讘"讗 诇讬转讗 讚讛专讘 讝"诇 驻专讬讱 砖谞讬 讛讟注诪讬诐 讬讞讚 讘诪砖谞转讬谞讜 诪砖讜诐 讚驻讜讞转讬谉 讻砖诪砖转诪砖讬谉 讘讻诇讬诐 讜诪砖讜诐 讚讚专讱 讛谞讜注讚讬诐 诇砖讜诪谉 讘转讜住' 讞讜诪砖 讜讻讬 诇讬转讗 讞讚讗 讟注诪讗 讬讛讘讬谞谉 诇讬讛 讗讬讚讱 讟注诪讗 讜讛讗 讚拽专讬 讚讛讘讗 驻专讬讻讗 讗讬讘专讗 讚讘讻诇 讚讜讻转讗 讻诇 砖讗讬谞讜 注砖讜讬 讻诇讬诐 谞拽专讗 讚讛讘讗 驻专讬讻讗 诪讬讛讜 注诇 讞转讬讻讜转 讝讛讘 讚拽讗诪专 诪注讬拽专讗 讙专讜讟讗讜转 讚拽讜转 谞拽专讬 讚讛讘讗 驻专讬讻讗 讻谞"诇:


 讗讬诇讬诪讗 讗住讬驻讗 诇讻讗讜专讛 诪砖诪注 讚讛"拽 讚诪注讬拽专讗 拽讗诪专 转"拽 讚讬谞专讬 讝讛讘 讛专讬 讛诐 讻讻住驻讬诐 讘讬谉 讘诪拽讜诐 砖谞讛讙讜 诇驻讜专讟谉 讘讬谉 讘诪拽讜诐 砖谞讛讙讜 砖诇讗 诇驻讜专讟谉 讜驻诇讬讙 专砖讘"讙 讜拽讗诪专 讚讘诪拽讜诐 砖谞讛讙讜 砖诇讗 诇驻讜专讟谉 讛专讬 讛谉 讘砖讜讜讬讛谉 讜讗讬讻讗 诇诪讬讚拽 诪讗讬 拽讗诪专 诪讻诇诇 讚转"拽 住讘专 讗驻讬诇讜 讘诪拽讜诐 砖谞讛讙讜 砖诇讗 诇驻讜专讟谉 讻讜'. 驻砖讬讟讗 讚注"讻 讗讬 拽讗讬 专砖讘"讙 讗住讬驻讗 讚转"拽 讛讻讬 住"诇 讜诪讗讬 诪讻诇诇 讚拽讗诪专 讜注讜讚 讻讬 拽讗 诪讛讚专讬谞谉 讗诇讗 诇讗讜 讗专讬砖讗 讗诪讗讬 诪讞住专讬讛 诪诪诇转讬讛 讗讜讞专讗 讚拽讗诪专 砖诪讬谉 讗讜转谉 讜讛专讬 讛谉 讘砖讜讬讬讛谉 讜讚讬诇诪讗 专砖讘"讙 谞诪讬 拽讗讬 讗专讬砖讗 讜讛"拽 专砖讘"讙 讗讜诪专 讘诪拽讜诐 砖谞讛讙讜 讻讜' 驻讬' 讛讗 讚拽讗诪专转 讚讬谞专讬 讝讛讘 讛专讬 讛谉 讻讻住驻讬诐 注"讻 诇讗讜 讻诇诇讗 讛讜讗 讚讘诪拽讜诐 砖谞讛讙讜 砖诇讗 诇驻讜专讟谉 砖诪讬谉 讗讜转诐 讜讛专讬 讛谉 讻砖讜讜讬讬讛谉 诪注转讛 讛讗 讚拽讗诪专 讘专讬砖讗 讝讛讘 讛专讬 讛讜讗 讻讻诇讬诐 驻讬专讜砖 讻讻诇讬诐 砖诇 讻住祝 诇讬转讗 讚讝讛讘 讻讚讬谞专讬谉 砖诇 讝讛讘 讘诪拽讜诐 砖谞讛讙讜 砖诇讗 诇驻讜专讟谉 讚诪讬 谞诪爪讗 诇驻讬 讝讛 讚专砖讘"讙 诪诇转讗 讘讟注诪讗 拽讗诪专. 
讜谞专讗讛 讚诪注讬拽专讗 讚拽讗诪专 讗讬诇讬诪讗 讗住讬驻讗 诇讗讜 讛讬讬谞讜 讚驻诇讬讙 讗住讬驻讗 讜讻讚拽讗诪专讬谞谉 讚讛讗 讜讚讗讬 驻砖讬讟讗 讚诇讬转讗 讚讗讟讜 诪讬 拽讗诪专 转"拽 讚讗驻讬' 讘诪拽讜诐 砖谞讛讙讜 砖诇讗 诇驻讜专讟谉 讛谉 讻讻住驻讬诐 讜讛讗 诇讗 谞驻拽讬 讗诇讗 讜讚讗讬 诇注讜诇诐 讗专讬砖讗 驻诇讬讙 讜讛"拽 讗讬诇讬诪讗 讗住讬驻讗 讚拽讗讬 专砖讘"讙 讗讚讬谞专讬 讝讛讘 诇讗转讜讬讬 诪谞讬讬讛讜 住讬注转讗 诇诪讬诪专 讚讻讬 讛讬讻讬 讚讘讚讬谞专讬 讝讛讘 讘诪拽讜诐 砖谞讛讙讜 砖诇讗 诇驻讜专讟谉 诪讜讚讬转 诇讬 诪讬讛转 讚讛专讬 讛谉 讘砖讜讜讬讛谉 讛"谞 讝讛讘 讚讻讜转讬讬讛讜 讜诇讗 讛讜讜 讻讻诇讬诐 砖诇 讻住祝 讜讻讚驻专砖"讬 讜诪注转讛 诇讬讻讗 诇讗讜转讜讘讬 诪讛讱 讘专讬讬转讗 诇专讘讬 讬讜讞谞谉 讚讗讚诪讜转讘转 诇讬讛 诪转"拽 转住讬讬注 诇讬讛 诪专砖讘"讙 讚谞诪讜拽讜 注诪讜 讜诪讬讬转讬 住讬注转讗 诇讚讘专讬讜 讜驻专讬讱 注诇讛 诪讻诇诇 讚转"拽 住讘专 讗驻讬' 讘诪拽讜诐 砖谞讛讙讜 砖诇讗 诇驻讜专讟谉 讜讻讜' 驻讬' 讻讬讜谉 讚专砖讘"讙 诪讬讬转讬 住讬注转讗 诪讛讱 讜诇讗 诪讝讻讬专 注讬拽专 讚讬谞讜 讗诇讗 讛住讬讬注转讗 诪砖诪注 讚讛讱 住讬讬注转讗 诪讻专注讗 讟讜讘讗 讚诪讗谉 讚讗讬转 诇讬讛 讚讚讬谞专讬谉 讘诪拽讜诐 砖谞讛讙讜 砖诇讗 诇驻讜专讟谉 讛专讬 讛谉 讘砖讜讜讬讛谉 注"讻 讗讬转 诇讬讛 谞诪讬 讚讝讛讘 讗讬谞讜 讻讻诇讬 讻住祝 讜讛专讬 讛谉 讘砖讜讜讬讛谉 讜诪讚驻诇讬讙 转"拽 诪讻诇诇 讚讗住讬讬注转讗 谞诪讬 驻诇讬讙 讚讚讬谞专讬谉 讘诪拽讜诐 砖谞讛讙讜 砖诇讗 诇驻讜专讟谉 谞诪讬 讛专讬 讛谉 讻讻住驻讬诐 讜讛讗 讜讚讗讬 诇讬转讗 讚讛讗 诇讗 驻住拽讬 讗诇讗 诇讗讜 讗专讬砖讗 讜讛"拽 讝讛讘 讛专讬 讛讜讗 讻讻诇讬诐 讜讻讜' 驻讬' 专砖讘"讙 讗专讬砖讗 讘诇讞讜讚 拽讗讬 讚转"拽 拽讗诪专 讝讛讘 讛专讬 讛讜讗 讻讻诇讬诐 驻讬' 讻讻诇讬 讻住祝 讜专砖讘"讙 拽讗诪专 讚讗讬谞谉 讻讻诇讬 讻住祝 讜讛讜拽砖讛 诇讜 讚住讘专转 转"拽 谞讬讞讗 讟驻讬 讚讗讬讻讗 诇讚诪讜讬讬谞讛讜 诇讻诇讬 讻住祝 讜诇讛讻讬 拽讗诪专 讚讗讬谞谉 讗诇讗 讻讚讬谞专讬 讝讛讘 讘诪拽讜诐 砖谞讛讙讜 砖诇讗 诇驻讜专讟谉 讜讗讬讻讗 诇讞诇拽 讘讬谞讬讬讛讜 讚讚讬谞专讬 讝讛讘 住讜祝 住讜祝 讻讬讜谉 砖讛诐 讟讘讜注讬诐 讗祝 注诇 驻讬 砖谞讛讙讜 砖诇讗 诇驻讜专讟谉 讘讻诇诇 诪讟讘注 讛讜讜 讜讗讬谉 驻讜讞转讬谉 讞讜诪砖 讜诇讻讱 砖诪讬谉 讗讜转诐 讜讛专讬 讛谉 讘砖讜讜讬讛谉 讗讘诇 讞转讬讻讜转 讝讛讘 讗讬谞谉 讘讻诇诇 诪讟讘注 讻诇诇 讜讛专讬 讛谉 讻讻诇讬 讻住祝 讚驻讞转讬 讚诪拽讘诇讬谉 讘驻讞讜转 讞讜诪砖 诪注转讛 住讘专转 专砖讘"讙 砖讜讘专讜 讘爪讚讜 讛讜讗 讜转"拽 谞诪讜拽讜 注诪讜 讜讛诇讻讱 驻专讻讬谞谉 砖驻讬专 注诇讬讛 讚专' 讬讜讞谞谉 讗诪讗讬 砖讘讬拽 转"拽 讜住讘专 讻专砖讘"讙 讜讛讬讬谞讜 转讬讜讘转讬谉 讻谞"诇 讜讚讜拽 诪讛 砖讻转讘 专砖"讬 讗讬 谞讬诪讗 讗住讬驻讗 讗讚讬谞专讬 讝讛讘 讜拽诇 诇讛讘讬谉:
讜讻转讘 讛专讬讟讘"讗 讝"诇 讜讝"诇 讗诇讗 诇讗讜 讗专讬砖讗 讜讛"拽 砖讘专讬 讝讛讘 讛讜讗 讻讻诇讬诐 讜诪讗讬 讻诇讬诐 讻诇讬诐 砖诇 讻住祝 讚驻讞转讬  专砖讘"讗 讗讜诪专 讝讛讘 讛专讬 讛讜讗 讻讚讬谞专讬谉 驻讬' 讜拽讜砖讬讗  讚专讘谞谉  讚讛讘讗 诪诪砖 讻谞"诇. 注"讻:
注讜讚 讬砖 诇讬 诇驻专砖 砖讬砖 诇讚讬讬拽 讘诇砖讜谉 专砖"讬 讝"诇 讚讘诪诇转讬讛 讚专讘讬 讬讜讞谞谉 驻讬' 专砖"讬 讝讛讘 讞转讬讻讜转 讝讛讘 讜讘讘专讬讬转讗 驻讬' 讝"诇 讝讛讘 讛专讬 讛讜讗 讻讻诇讬诐 讝讛讘 砖讘讜专 讛专讬 讛讜讗 讻讻诇讬诐 讜诪驻专砖 讜讗讝讬诇 诪讗讬 讻诇讬诐 砖讬谞讛 驻讬' 讘讘专讬讬转讗 诪诪讛 砖驻讬专砖 讘专讘讬 讬讜讞谞谉. 讜讬"诇 讚讝讛讘 砖讘讜专 讻讬讜谉 讚拽讗 讗转讜 诪讻诇讬诐 讛住讘专讗 谞讜转谞转 讟驻讬 讚诇讗 讬驻讞转讜 讞讜诪砖 诪讞转讬讻讜转 讝讛讘 讚讞转讬讻讜转 讝讛讘 讛讜讬 诇讛讜 讻驻专拽诪讟讬讗 讚讚专讱 讛谞讜注讚讬诐 诇讛讜住讬祝 讞讜诪砖 讗讘诇 讘砖讘专讬 讻诇讬诐 讗讬谉 诪讜住讬驻讬谉 讛诇讻讱 转"拽 讚住"诇 讚砖讘专讬 讻诇讬 讝讛讘 讛专讬 讛谉 讻讻诇讬诐 砖诇 讻住祝 讻砖"讻 砖讬住讘讜专 讻谉 讘讞转讬讻讜转 讝讛讘 讚驻讜讞转讬谉 讞讜诪砖 讜诪讬讛讜 专砖讘"讙 讚驻诇讬讙 注诇讬讛 讚转"拽 讘砖讘专讬 讻诇讬诐 讗驻砖专 讚讘讞转讬讻讜转 讝讛讘 讬讜讚讛 讚驻讜讞转讬谉 讞讜诪砖 讚讻诇讬诐 砖讘讜专讬诐 砖诇 讝讛讘 讚诪讜 讟驻讬 诇讚讬谞专讬谉 讘诪拽讜诐 砖谞讛讙讜 砖诇讗 诇驻讜专讟谉 诪讞转讬讻讜转 砖诇 讝讛讘 讛诇讻讱 诪转"拽 讛讜讬讗 转讬讜讘转讬讛 讜诪专砖讘"讙 诇讬讻讗 住讬讬注转讗. 讻谞"诇 诇驻专砖 诇驻讬 砖讬讟转讜 砖诇 专砖"讬 讝"诇 讗讘诇 诇砖讬讟转 讛转讜住' 注"讻 讻讬 拽讗诪专 讗诇讗 讗专讬砖讗 诪讚专讘谞谉 讘诇讞讜讚 驻专讬讱 讜讻谉 讻转讘讜 讝"诇:


 讞住讜专讬 诪讞住专讗 讜讛讻讬 拽转谞讬 砖专砖讘"讙 讗讜诪专 讘诪拽讜诐 砖谞讛讙讜 讻讜'. 讜讗讬讻讗 诇诪讬讚拽 诪讗讬 讞讚讬转 诇谉 讘诪讗讬 讚拽讗诪专 砖专砖讘"讙 讗讜诪专 讜讻讜' 讚诪砖诪注 讚讛讜讬讗 诇讬讛 诪诇转讗 讘讗驻讬 谞驻砖讛 讜讛讗 讛讬讬谞讜 诪讗讬 讚拽讗诪专 讗讘诇 讘诪拽讜诐 砖谞讛讙讜 砖诇讗 诇驻讜专讟谉 讜讻讜' 讚讘专讬 专"砖 讘谉 讙诪诇讬讗诇 讜讚注 砖讘拽爪转 住驻专讬诐 讙专住讬谞谉 诇注讬诇 讗讘诇 讘诪拽讜诐 砖诇讗 谞讛讙讜 诇驻讜专讟谉 讜讻讜' 砖专砖讘"讙 讗讜诪专 讘诪拽讜' 砖谞讛讙讜 砖诇讗 诇驻讜专讟谉 讜诪砖诪注 讚诪注讬拽专讗 讛"拽 讚谞讛讙讜 诇驻讜专讟谉 讛讬讬谞讜 砖讬砖 诇讛 拽爪讘转 诪讟讘注 诇讛讞诇讬驻谉 转诪讬讚 讘讚讬谞专讬 讻住祝 讜讘驻专讜讟讜转 讜讻讜' 讜讻讚驻专砖"讬 讝"诇 讜讘诪拽讜诐 砖诇讗 谞讛讙讜 诇驻讜专讟谉 讛讬讬谞讜 讚讗讬谉 诇讛 拽爪讘转 诪讟讘注 诇讛讞诇讬驻谉 转诪讬讚 讜诪讬讛讜 谞驻拽讬 注"讬 讛讚讞拽 讜诇驻注诪讬诐 谞驻专讟讬谉 讗诇讗 讚讗讬谞讜 讘讛转诪讚讛 讜讗驻讬诇讜 讛讻讬 住"诇 诇专砖讘"讙 讚讛专讬 讛谉 讘砖讜讜讬讛谉 砖讛讬讛 专砖讘"讙 讗讜诪专 讘诪拽讜诐 砖谞讛讙讜 砖诇讗 诇驻讜专讟谉 讻讜' 讜讗注"讙 讚诪砖诪注 诪讛讗讬 诇讬砖谞讗 讚讗讬谞谉 谞驻专讟讬谉 讻诇诇 讜诇讗 谞驻拽讬 讗驻讬' 注"讬 讛讚讞拽 拽诪"诇 讚诇讗 砖谞讬 诇谉 讚讻讬讜谉 讚诇讗 谞驻拽讬 诇讛 讗诇讗 注"讬 讛讚讞拽 诇讗 诪砖讘讞讬谞谉 诇讛 讜讻讚讗诪专讬谞谉 讘住诪讜讱 讻谞"诇. 讜诪讬讛讜 讘拽爪转 住驻专讬诐 讙专住讬' 谞诪讬 讗讘诇 讘诪拽讜诐 砖谞讛讙讜 砖诇讗 诇驻讜专讟谉 讻讜' 讻讚讙专住讬谞谉 讙讘讬 砖专砖讘"讙 讗讜诪专 讻讜':


 诪转谞讬' 讜讻谉 讛诪砖讬讗 讗转 讛讬转讜诪讛. 驻讬专砖 专砖"讬 讝"诇 讙讘讗讬 爪讚拽讛. 讜转诇诪讬讚讬 专讘讬谞讜 讬讜谞讛 驻讬专砖讜 讜讻谉 讛诪砖讬讗讬谉 讗转 讛讬转讜诪讛 诇讗 讬驻讞转讜 诇讛 诪讞诪砖讬诐 讝讜讝 注"讻. 讜谞驻拽讗 诪讬谞讛 诇诪讗讬 讚讻转讘 讛专讬讟讘"讗 讜讝"诇 讛讗 讚转谞谉 讙讘讬 讛诪砖讬讗讬谉 讗转 讛讬转讜诪讛 砖讗诐 讬砖 讘讻讬住 诪驻专谞住讬诐 讗讜转讛 诇驻讬 讻讘讜讚讛 讚讬讬拽讬谞谉 诪讬谞讛 讘讬专讜砖诇诪讬 讚讚讜拽讗 砖讬砖 讘讻讬住 讗讘诇 讗讬谉 诪讞讬讬讘讬谉 讗转 讛驻专谞住讬' 诇诇讜转 讜诪讬谞讛 讚讘专讬砖讗 讞讬讬讘讬谉 诇诇讜转 讻讚讬 砖诇讗 诇驻讞讜转 诪讞诪砖讬诐 讝讜讝  讜诇讙讘讗讬 爪讚拽讛 讗讬讻讗 诇诪讬诪专 讚讞讬讬讘讬谉 诇诇讜转 讗讘诇 诇讘"讚 讗讬谉 砖讜诐 讻驻讬讬讛 讜讞讬讜讘:
讜讝"诇 转诇诪讬讚讬 专讘讬谞讜 讬讜谞讛 讝"诇 讜讗诐 讬砖 讘讻讬住 砖诇 爪讚拽讛 讬讜转专 诪驻专谞住讬谉 讗讜转讛 诇驻讬 讻讘讜讚讛 讻诇讜诪专 诪砖讬讗讬谉 讗讜转讛 诇驻讬 讻讘讜讚讛 砖诇讗 讗诪专讜 讝讛 讛砖讬注讜专 讗诇讗 讻砖讗讬谉 讘讻讬住 讻诇讜诐 砖诪讙讘讬谉 诇讛 诪讗谞砖讬 讛注讬专 讘讝讛 讛砖讬注讜专 讗"谞 讻砖讗讬谉 讘讻讬住 讬讜转专 诪讝讛 砖讗讬谞谉 讞讬讬讘讬谉 诇讞讝专 讜诇讘拽砖 讬讜转专 讗讘诇 讗诐 讬砖 讘讻讬住 讬讜转专 讞讬讬讘讬谉 诇讛讜住讬祝 诇讛 诇驻讬 讻讘讜讚讛 注"讻. 


讜讛专砖讘"讗 讻转讘 讜讝"诇 讜讻谉 讛诪砖讬讗讬谉 讗转 讛讬转讜诪讛 讻讜'. 讜讗诐 讬砖 讜讻讜'  [讜诪住转讘专讗 讚讞诪砖讬诐 讝讜讝 谞讜转谞讬诐 诇讛 讘讬谉 讬砖 讘讻讬住 讘讬谉 讗讬谉 讘讻讬住 讜诪讞讬讬讘讬谉 讗转 讛讙讘讗讬诐 诇诇讜讜转 讜诇转转, 讚讗讬 讘砖讬砖谞谉 讘讻讬住 讚讜拽讗 诪讗讬 砖谞讗] 讚讜拽讗 讞诪砖讬诐 讗驻讬' 讟讜讘讗 谞诪讬 诇驻讬 讻讘讜讚讛 讗诇诪讗 讞诪砖讬诐 讗驻讬' 讗讬谞谉 讘讻讬住 诪讞讬讬讘讬谉 讗转 讛讙讘讗讬 诇讙讘讜转 讜诇诇讜转. 讜专讗讬转讬 讘砖诐 专讘讬谞讜 讛讗讬讬 讙讗讜谉 讝"诇 砖谞住转驻拽 讘讚讘专 讝讛 讜诪讬讛讜 驻诇讜讙转讗 讛讬讗 讘讙诪专讗 讚讘谞讬 诪注专讘讗 讚讙专住讬谞谉 讛转诐 [讛"讛] 讜讻谉 讛驻专谞住讬谉 讛诪砖讬讗讬谉 讗转 讛讬转讜诪讬诐 讗诪专 专' 讞谞讬谞讗 讝讗转 讗讜诪专转 砖讗讜诪专讬诐 诇驻专谞住讬诐 诇诇讜转 讜驻转专 诇讛 讻砖讗讬谉 讘讻讬住 诇讜讜讬谉 注讚 讞诪砖讬诐 讗讘诇 讬砖 讘讻讬住 诪讜住讬祝 讗诪专 专' 讬讜住讬 讝讗转 讗讜诪专转 砖讗讬谉 讗讜诪专讬诐 诇驻专谞住讬诐 诇诇讜转 讚讜 驻转专 诇讛 讻砖讬砖 讘讻讬住 讗讘诇 讗讬谉 讘讻讬住 驻讜讞转 讜谞专讗讛 砖专' 讬讜住讬 诪驻专砖 讗诐 讬砖 讘讻讬住 诪驻专谞住讬诐 讗讜转讛 诇驻讬 讻讘讜讚讛 讻诇讜诪专 讗诐 讬砖 讘讻讬住 诪注讜转 讛专讘讛 砖讬住驻讬拽讜 诇驻专谞住 讝讗转 讜讗讞专讜转 注诪讛 讗诐 转讘讗谞讛 诇讛转驻专谞住 讗讘诇 讗诐 讬砖 讘讻讬住 讻讚讬 诇驻专谞住 讝讗转 讘诇讘讚 讗讬谉 谞讜转谞讬谉 诇讛 讻诇 诪讛 砖讬砖 讘讻讬住 讜讛讻讬 谞诪讬 诪讜讻讞 讛转诐 诪讚讗诪专' 讛讚讗  讘讜诇讚专 讗转讗 讘讬讜诪讜讬 讚专' 讗诪讬 讗"诇 讬砖转讘讬拽 诇诪讜注讚讛 讗诪专 诇讬讛 专' 讝注讬专讗  讜讚诪讬讬转  讬驻住讬拽 讗诇讗 讬转讻诇 讜诪专讬讛 讚诪讜注讚讛 讬拽讬讬诐 讜转讬讬讛 讚专' 讞谞讬谞讗  讘专 讝注讬专讗 讜讚专' 讬讜住讬  讘专 讗诪讬. 注"讻:
讙诪' 讗诪专 讗讘讬讬 讞诪砖讬诐 讝讜讝讬 驻砖讬讟讬 诪诪讗讬 诪讚拽转谞讬 住讬驻讗 讗诐 讬砖 讘讻讬住 讻讜' 讛拽砖讜 讘转讜住驻讜转 讗诪讗讬 讗爪讟专讬讱 诇诪驻砖讟 诪诪转谞讬转讬谉 转驻砖讜讟 诪讚专讘 讬讛讜讚讛 讗诪专 专讘 讚讗诪专 讘驻"拽 讚拽讚讜砖讬谉 讘砖诇 讚讘专讬讛诐 讻住祝 诪讚讬谞讛 讜诇讗 讛拽砖讜 讛转讜住' 讻谉 诇注讬诇 讘住讜祝 驻专拽 讗注"驻 讙讘讬 讛讗 讚讗诪专 讗讘讬讬 谞诪讬 讞诪砖讬诐 讝讜讝讬 驻砖讬讟讬 讜诪讬讬转讬 谞诪讬 诪讚拽转谞讬 讘讚"讗 讘注谞讬 砖讘讬砖专讗诇 讗讘诇 讘诪讻讜讘讚 讻讜' 诪砖讜诐 讚讗讬谉 讝讜 拽讜砖讬讗 讚讗讟讜 诪砖讘拽讬谞谉 诇诪驻砖讟 诪诪转谞讬' 讜驻砖讟讬' 诇讛 诪讚讘专讬 讗诪讜专讗讬 讜诪讬讛讜 讛砖转讗 讚讞讝讬谞谉 讚讗讬爪讟专讬讱 讗讘讬讬 诇讚讬讜拽讬 谞诪讬 讻谉 诪讛讱 诪转谞讬转讬谉 拽砖讬讗 诇讛讜 诇转讜住' 讚诇诪讛 诇讬讛 诇讗讘讬讬 诇讚讬讜拽讬 讻谉 讘讻诇 驻注诐 诪诪砖谞讛 讛讘讗 讜讘住讜祝 驻专拽 讗注"驻 转驻砖讜讟 诪讚专讘 讬讛讜讚讛 讚讛讜讗 讻讜诇诇 讘讻诇 讚讜讻转讗 讚讘砖诇 讚讘专讬讛诐 讻住祝 诪讚讬谞讛 讻谞"诇:


 讜讝"诇 讛专讗"砖 讗诪专 讗讘讬讬 讞诪砖讬谉 讝讜讝讬 驻砖讬讟讬 诪诪讗讬 诪讚拽转谞讬 讻讜'. 讜讻谉 诇注讬诇 讘砖诇讛讬 讗注"驻 讙讘讬 讻诇讬' 砖诇 谞' 讝讜讝讬 讗诪专 讗讘讬讬 谞' 讝讜讝讬 驻砖讬讟讬 诪讚拽转谞讬 讘讚"讗 讘注谞讬 砖讘讬砖专讗诇 讻讜' 讜讗"转 诪讗讬 讗爪讟专讬讱 讗讘讬讬 诇诪讬讚拽 转驻砖讜讟 诪讚专讘 讬讛讜讚讛 讗诪专 专讘 讚讗诪专 讘拽讬讚讜砖讬谉 讻诇 讻住祝 拽爪讜讘 讛讗诪讜专 讘转讜专讛 住转诐 讻住祝 爪讜专讬 讜砖诇 讚讘专讬讛诐 讻住祝 诪讚讬谞讛 讚讛讬讬谞讜 讝讜讝讬 驻砖讬讟讬 讜讗讜诪专 专"转 讚专讘 讬讛讜讚讛 诇讗 诪转谞讞 住讬诪谞讗 讗诇讗 讛讬讻讗 讚讻转讬讘 住诇注讬诐 诇讞讜讚讬讬讛讜 讛谉 砖诇 转讜专讛 讛谉 砖诇 讚讘专讬讛谉 讗讘诇 讗讝讜讝讬 讜讗诪谞讛 诇讗 诪转谞讞 住讬诪谞讗 转讚注 讚讗诪专讬谞谉 诇注讬诇 讘驻专拽 拽诪讗 讚讻转讜讘讜转 讗诇诪谞讛 讛讜讬 驻诇讙讗 讚讻转讜讘转 讘转讜诇' 讘讬谉 诇诪"讚 诪讚讗讜专讬讬转讗 讘讬谉 诇诪"讚 讚专讘谞谉 讗诇诪讗 讻转讜讘转 讗诇诪谞讛 砖讛讬讗 诪讚专讘谞谉 讛讬讗 诪讗讛 讝讜讝讬 爪讜专讬 讜讻谉 诇诪"讚 讻转讜讘转 讘转讜诇讛 诪讚专讘谞谉 诪讜讚讛 讚讗讬转 诇讛 诪讗转讬诐 讝讜讝讬 爪讜专讬 讚注"讻 诇讗 驻诇讬讙讬 讗诇讗 谞砖讗 讗砖讛 讘拽驻讜讟拽讬讗 讜讙专砖讛 讘讗专抓 讬砖专讗诇 讚诇诪"讚 讚专讘谞谉 谞讜转谉 诇讛 诪注讜转 讗专抓 讬砖专讗诇 讜诇诪"讚 讚讗讜专讬讬转讗 谞讜转谉 诇讛 诪诪注讜转 拽驻讜讟拽讬讗 讗讘诇 诇注谞讬谉 诪谞讛 诪讗转讬诐 讝讛 讜讝讛 砖讜讬诐 讜诇诪"讚 讚讗讜专讬讬转讗 诪讗转讬诐 爪讜专讬 拽讗诪专 讚讛讗 讻住祝 讻转讬讘 讻住祝 讬砖拽讜诇 讻诪讜讛专 讛讘转讜诇讜转 讜注讜讚 专讗讬讛 诪讚讗诪专讬谞谉 讘讛讞讜讘诇 讛转讜拽注 诇讞讘专讜 讻讜' 专' 讬讜住讬 讛讙诇讬诇讬 讗讜诪专 谞讜转谉 诇讜 诪谞讛 讜诪住讬拽 讛转诐 诪谞讛 爪讜专讬 转谞谉 讜注讜讚 专讗讬讛 诪驻"拽 讚拽讬讚讜砖讬谉 讚驻专讬讱 专讘 讬讛讜讚讛 诪讗讬 拽诪"诇 转谞讬谞讗 讞诪砖讬诐 砖诇 讗讜谞住 讜诪驻转讛 讜砖诇 诪讜爪讬讗 砖"专 讻讜诇诐 讘砖拽诇 讛拽讜讚砖 讜诪谞讛 爪讜专讬 讜诪砖谞讬 住诇注 诪讚讬谞讛 讗讬爪讟专讬讻讗 诇讬讛 讚诇讗 转谞谉 讜讗诐 讗讬转讗 讚专讘 讬讛讜讚讛  讗爪诇 讻住祝 诪转谞讞 住讬诪谞讗 讗诪讗讬 诇讗 诪砖谞讬 讚讗砖诪注讬谞谉 讟讜讘讗 讻住祝 讚讻转讬讘讬 讘讗讜专讬讬转讗 讚诇讗 转谞谉 讚诇讗 拽转谞讬 讛转诐 讗诇讗 住诇注讬诐 诇讞讜讚讬讬讛讜 讗诇讗 砖"诪 讚诇讗 讗讬讬专讬 专' 讬讛讜讚讛 讗诇讗 讘住诇注讬诐. 注"讻:
讜讗诪专讬谞谉 诪讗讬 讻讬住 讗诪专 专讞讘讛 讗专谞拽讬 砖诇 爪讚拽讛 驻讬' 拽讜驻讛 砖诇 爪讚拽讛 讜诇讻讱 驻专讬讱 砖驻讬专 讚讗讬 住"讚 讞诪砖讬诐 讝讜讝讬 诪诪砖 诪讗讬 讻讬住 谞讬转讬讘 诇讬讛 诪拽讜驻讛 砖诇 爪讚拽讛 讜诪讬讛讜 讗诐 讛讬讬谞讜 诪驻专砖讬诐 讚讻讬住 讛讬讬谞讜 讻讬住 砖诇 讬转讜诪讜转 驻讬' 讻讬住 诪住讜讬诐 诇讛砖讬讗 讬转讜诪讬诐 讜讬转讜诪讜转 诇讗 讛讜讛 拽砖讛 讻讜诇讬 讛讗讬 讚讗讬讻讗 诇诪讬诪专 讚讻讬讜谉 讚讬砖 讛专讘讛 讘讻讬住 砖诇 讬转讜诪讜转 诪砖讬讗讬谉 讗讜转谉 诇驻讬 讻讘讜讚诐 讜讗驻讬诇讜 讬转专 诪讞诪砖讬诐 讝讜讝讬 诪诪砖 讻谞"诇:
讬转讜诐 讜讬转讜诪讛 砖讘讗讜 诇讛转驻专谞住 驻讬' 驻专谞住讛 讻住讜转 诪驻专谞住讬谉 讗转 讛讬转讜诪讛 讜讗讞"讻 诪驻专谞住讬谉 讗转 讛讬转讜诐 讜讻讚转谞谉 讘讛讜专讬讜转 [讬讙 讘'] 讛讗砖讛 拽讜讚诪转 诇讻住讜转讛 讜诇驻讚讜转讛 讗讘诇 讘诪讝讜谞讜转 诪驻专谞住讬谉 讗转 讛讬转讜诐 讜讗讞"讻 诪驻专谞住讬谉 讗转 讛讬转讜诪讛 讜讻讚转谞谉 讛转诐 讛讗讬砖 拽讜讚诐 诇讛讞讬讜转讜 讚讻转讬讘 讜讞讬 讗讞讬讱 注诪讱 讗讞讬讱 拽讜讚诐 诇讗讞讜转讬讱. 讛专砖讘"讗 讝"诇:
讜讘诇讬拽讜讟讬 讛讙讗讜谞讬诐 讝"诇 讻转讜讘 诇讛转驻专谞住 诪讝讜谞讜转 讜讻住讜转 讜讗讞"讻 诪驻专谞住讬诐 讗转 讛讬转讜诐 驻讬' 讜讗讞专 讻讱 讙讜讘讬谉 讜诪驻专谞住讬谉 讜讛讗砖讛 讗讬谉 讚专讻讛 诇讞讝专 讻诇讜诪专 讛讗砖讛 讗讬谉 讚专讻讛 诇讞讝专 注诇 讛讘注诇 砖讬砖讗 讗讜转讛 讛诇讻讱 讻砖讬讘讜讗 讗讚诐 诇转讜讘注讛 诇讬砖讗 讗讜转讛 讗讬谉 讗谞讜 诪讗讞专讬谉 讗转 讛讚讘专 砖诪讗 讬讞讝讜专 讘讜 讗讘诇 讛讗讬砖 讗讬谉 讗谞讜 讞讜砖砖讬谉 诇讜 砖讗驻讬诇讜 讗诐 转讞讝讜专 讘讜 讛讗砖讛 砖专爪转讛 诇讛谞砖讗 诇讜 讬诪爪讗 讗讞专转 注"讻. 诪讛 砖讻转讘讜 讝"诇 讗诪讗讬 讚讗诪专讬谞谉 讜讛讗砖讛 讗讬谉 讚专讻讛 诇讞讝专 讗讬谞讜 诪转讬讬砖讘 诇驻讬 谞讜住讞转 讙诪专讗 砖诇谞讜 讜爪"注:





诪讛专砖"讗 - 讞讬讚讜砖讬 讛诇讻讜转

讘讚"讛 讝讛讘 讛专讬 讻讜' 驻专"讞 讚讘讻诇讬 讝讛讘 诪讬讬专讬 讻讙讜谉 谞讝诪讬诐 讻讜' 注讻"诇 诇讗 谞讬讞讗 诇讛讜 诇驻专砖 讻驻专砖"讬 讚诇诪讗讬 讚诪砖谞讬 讘讚讛讘讗 驻专讬讻讗 诪驻诇讙讬谞谉 讘讬谉 讙专讜讟讗讜转 讙讚讜诇讜转 讜讘讬谉 讚拽讜转 讜注讬拽专 讞住专 诪谉 讛住驻专 讚驻专讬讻讗 诪砖诪注 讘讬谉 讙讚讜诇讜转 讜讘讬谉 拽讟谞讜转 讜注讜讚 诇驻专砖"讬 诇诪讗讬 讚诪讜拽讬 诇讛 讘讚讛讘讗 驻专讬讻讗 诪讜拽讬 诇讘专讬讬转讗 讻讻诇讬诐 砖诇 讻住祝 讜讞讝专 诪诪讗讬 讚诪讜拽讬 诇讛 诪注讬拽专讗 讻讻诇讬诐 砖诇 讝讛讘 讜讛诇"诇 诇注讜诇诐 讻讻诇讬诐 砖诇 讻住祝 讜讘讚讛讘讗 驻专讬讻讗 讗讘诇 诇驻专"讞 谞讬讞讗 讚讛砖转讗 谞诪讬 诪讜拽讬 讘专讬讬转讗 讻讻诇讬诐 砖诇 讝讛讘 讜讚讜"拽: 


讘讗"讚 讻讻诇讬讜 诪讘注讬讗 诇讬讛 驻讬专讜砖 砖注讜诪讚 讘讻诇讜转讬讜 讻讜' 注讻"诇 讛讜爪专讻讜 诇驻专砖 讻谉 诇驻专"讞 讚诇驻专砖"讬 谞讬讞讗 讘驻砖讬讟讜转 讚讛讻讬 驻专讬讱 讚诇讗 讛诇"诇 讻讻诇讬诐 讚诪砖诪注 讻诇讬诐 讗讞专讬诐 诪诪讬谉 讗讞专 讚讛讬讬谞讜 砖诇 讻住祝 讗诇讗 讻讻诇讬讜 讚讛讬讬谞讜 讻诇讬诐 砖诇 讝讛讘 诪讗讜转讜 诪讬谉 讗讘诇 诇驻专"讞 讗"讻 诪讗讬 诪砖谞讬 讘讚讛讘讗 驻专讬讻讗 讚讛讗 讗讻转讬 讻讬讜谉 讚诪讗讜转讜 诪讬谉 讛讜讗 讛诇"诇 讻讻诇讬讜 讗诇讗 讚讛讻讬 驻专讬讱 讚讗讬 讛讜讛 讗讬讬专讬 讘讻诇讬诐 砖诇 讝讛讘 讚讛讬讬谞讜 谞讝诪讬诐 讛诇"诇 讘讻诇讬讜 砖注讜诪讚 讘讻诇讜转讬讜 讻讜' 讜讚讜"拽: 


讘讚"讛 讗诇讗 讗专讬砖讗 诪讚专讘谞谉 驻专讬讱 注讻"诇 讚讗注"讙 讚讛诇讻讛 讻专讘谉 砖诪注讜谉 讘谉 讙诪诇讬讗诇 讘讻"诪 讛讬讬谞讜 讘诪砖谞讛 讗讘诇 诇讗 讘讘专讬讬转讗 讻讚诪讜讻讞 讘讻诪讛 讚讜讻转讬谉 讜拽"诇:





诪讛专砖"讗 - 讞讬讚讜砖讬 讗讙讚讜转

讗讬讘注讬转 讗讬诪讗 诇讻讘讜讚讜 讛讜讗 讚注讘讚 讻讜'. 诇讛讗讬 转讬专讜爪讗 诪砖诪注 讚讗驻讬诇讜 讛讜讛 注讘讬讚 讻讚讘注讬 诇诪讬注讘讚 讻讬讜谉 讚诇讗 注砖讛 讻谉 诪砖讜诐 诪爪讜讛 讗诇讗 诇讻讘讜讚讜 讛"诇 砖诇讗 诇砖诪讛 讜谞注谞砖 注诇讬讛 讜讗讬谉 诇讛拽砖讜转 讛讗 讗诪专讬谞谉 讙讘讬 爪讚拽讛 讗驻讬诇讜 砖诇讗 诇砖诪讛 讬砖 诇讜 砖讻专 注诇讬讛 讻讚讗诪专讬' 讻讚讬 砖讬讞讬讛 讘谞讬 讜讻讜' 讜讚专砖讜 讜讘讞谞讜谞讬 谞讗 讘讝讗转 讜讙讜' 讚讬"诇 讛讗讬 砖诇讗 诇砖诪讛 诇讻讘讜讚 讛讜讗 讙专注 讟驻讬 讻诪讜 砖诪讞诇拽讬谉 讛转讜住驻讜转 讘驻住讞讬诐 讗讛讗 讚讗诪专讬谞谉 诇注讜诇诐 讬注住讜拽 讗讚诐 讘转讜专讛 讗驻讬诇讜 砖诇讗 诇砖诪讛 讻讜' 讜讘注诇诪讗 讗诪专讬谞谉 讟讜讘 诇讜 砖诇讗 谞讘专讗 注"砖 讜专讘讬诐 讘讚讜专 讛讝讛 砖诪拽讘爪讬谉 注讜砖专 砖诇讛诐 砖诇讗 讘讗诪讜谞讛 讜讘讞讬诇讜诇 讛砖诐 讻讙讝诇转 注讜讘讚 讻讜讻讘讬诐 讜讗讞"讻 诪转谞讚讘讬诐 诪讗讜转讜 诪诪讜谉 诇讛讬讜转 诇讛诐 讻讘讜讚 讘讻诇 砖谞讛 讜诇转转 诇讛诐 讘专讻转 诪讬 砖讘讬专讱 诇讛讬讜转 诇讛诐 砖诐 讜转驻讗专转 讜讗讬谉 讝讛 讗诇讗 诪爪讜讛 讛讘讗讛 讘注讘讬专讛 讜讗讬谉 诇注讜砖专 讛讝讛 诪诇讞 讜拽讬讜诐 讻讚讗诪专 讛讻讗:





诪讛专"诐

转讜住' 讚"讛 讝讛讘 讛专讬 讛讜讗 讻砖讜讬讜 驻专"讞 讚讘讻诇讬 讝讛讘 讗讬讬专讬 讜讻讜'. 谞专讗讛 诇讬 讚拽砖讛 注诇 驻专砖"讬 讚讗讬 讗讬讬专讬 讘讞转讬讻讜转 讝讛讘 驻砖讬讟讗 讚讛专讬 讛谉 讘砖讜讜讬讬谉 讚诪讛 驻讞转 砖讬讬讱 讙讘讬讬讛讜 讜诪讛 住"讚 谞诪讬 讚诪拽砖讛 讚诇讛讜讜 讻讻诇讬 讻住祝 讚讘讻诇讬 讻住祝 诪砖转诪砖讬谉 讜驻讞转讬 讗讘诇 讘讞转讬讻讜转 讝讛讘 讗讬谉 诪砖转诪砖讬谉 讘讛谉 讜讘诪讛 讬驻讞转讜 讜讘诪住拽谞讗 讚诪砖谞讬 讘讚讛讘讗 驻专讬讻讗 爪"诇 诇驻专"讞 讚专"诇 讞转讬讻讜转 讝讛讘 讛专讬 讻讻诇讬诐 砖诇诪讬诐 讚讝讛讜 讬讜转专 诪砖讜讬讬谉 砖诇 砖讘专讬 讝讛讘 讜拽"诇:


讘讚"讛 讗诪专 讗讘讬讬 讜讻讜' 讜讗"转 讗诪讗讬 讗爪讟专讬讱 诇诪讬驻砖讟 诪诪转谞讬' 转驻砖讜讟 诪讚专讘 讬讛讜讚讛 讜讻讜'. 讚"诇 讻讬讜谉 讚驻砖讬讟 诪诪转谞讬转讬谉 诪砖诪注 讚诇讗 讛讜讬 讝讜讝讬 诪讚讬谞讛 讗诇讗 讛讬讻讗 讚诪讚讜讬讬拽 讜诪讜讻讞 诪转讜讱 讗讜转讛 讛诪砖谞讛 讗讜 讘专讬讬转讗 转驻砖讜讟 诪讚专讘 讜讻讜' 讜诇讚讬讚讬讛 讻诇 诪拽讜诐 砖谞讝讻专 讻住祝 讘讚讘专讬讛诐 诇讗 讛讜讬 讗诇讗 讻住祝 诪讚讬谞讛 讘诇讬 砖讜诐 讚讬讜拽讗:





讞讻诪转 砖诇诪讛

转讜住' 讘讚"讛 讝讛讘 讻讜' 驻讬' 砖注讜诪讚 讘讻诇讜转讬讜 讻讜'. 谞"讘 讛"讙 讘讻诇讬讜转讬' 砖讛讜讗 诪诇砖讜谉 讻诇讬 讗讜 谞"诇 讘讻讜诇讜 诪讬讘注讬 诇讬讛 驻讬' 砖注讜诪讚 讘讻讜诇转讜 讜讘讞砖讬讘讜 讜讚讜"拽:





诪讛专"诐 砖讬祝

讘转讚"讛 讝讛讘 讻讜' 驻讬专砖 专"讞 讜讻讜'. 诇驻讬专砖"讬 讚讜讞拽 诪讗讬 诇讗讜 讻讻诇讬诐 砖诇 讻住祝 讚驻讞转讬 诪讗讬讝讛 讟注诐 [讬讛讬讜 讻讻诇讬诐 砖诇 讻住祝] 讛讗 讘讗诪转 诇讗 驻讞转讬 讚讗讬谉 诪砖转诪砖讬谉 讘讞转讬讻讜转 讝讛讘 讜讗讬 住"诇 讚驻讞转讬 讛讬讗讱 诪砖谞讬 诇讗 讻讻诇讬诐 砖诇 讝讛讘 讜讻讜' 讘讗讬讝讛 住讘专讗 诪讞讜诇拽讬谉 诪砖讗"讻 讗诐 驻讬专讜砖讜 讻诇讬 讝讛讘 讻讙讜谉 谞讝诪讬诐 讗祝 讚讘讬谉 诇讛诪拽砖讛 讜讘讬谉 诇讛诪转专抓 诇讗 驻讞转讬 诪"诪 住"讚 讘讛"讗 砖讚讬谞讜 讻讻诇讬诐 砖诇 讻住祝 讚驻讞转讬 诇驻讞讜转 讞讜诪砖 讻讬讜谉 砖讛讬讗 诪转拽砖讟转 讘讛谉 讜讘讛讛讜讗 讛谞讗讛 砖诪谞讬讞讛 讛讘注诇 讜讗讬谞讜 诪讜讻专谉 讚讛讗 砖诇讜 讛诪讛 讜注讜讚 讚讞讬拽讗 诇驻讬专砖"讬 讜讗讘"讗 讛讻讗 讘诪讗讬 注住拽讬谞谉 讘讚讛讘讗 驻专讬讻讗 讛讗 专"讬 讗讬讬专讬 谞诪讬 讘讚讛讘讗 驻专讬讻讗 讜爪专讬讱 诇讞诇拽 讘讬谉 谞驻专讱 讚拽 讗讜 诇讞转讬讻讜转 讙讚讜诇讜转 讜讗讬谉 讝讛 诪驻讜专砖 讻"讻 讘讛转讬专讜抓 讙诐 诇转讬' 讝讛 讞讝专 诪诪讛 砖讗诪专 讻讻诇讬诐 砖诇 讝讛讘 讜讗讬讬专讬 讻讻诇讬诐 砖诇 讻住祝 讜讻诪"砖 专砖"讬 讜诇讻讗讜专讛 诇讗讘"讗 诇讗 诪驻专砖 讘注谞讬谉 讗讞专 专拽 [讻讚诪砖谞讬 诇注讬诇] 诇讗 讛专讬 讛讜讗 讻讻诇讬诐 砖诇 讝讛讘 讜讝讛 诇讘讚 诇讗 讚讞讬拽讗 诇转讜住' 诇驻讬专砖"讬 讚讗"讻 诇讗 讛"诇 诇驻专砖 讛拽讜砖讬讗 砖诇 诪讗讬 诇讗讜 讻讻诇讬诐 砖诇 讻住祝 讚驻讞转讬 讜讻讜' 讘注谞讬谉 讗讞专 讗诇讗 讜讚讗讬 拽砖讛 诇讛讜 谞诪讬 讚讜讞拽 专讗砖讜谉. 讜诇讻讱 讛讜爪专讻讜 诇驻专砖 诇驻讬专讜砖诐 讻讻诇讬讜 诪讬讘注讬讗 诇讬讛 讘注谞讬谉 讗讞专 讚讻讬讜谉 讚讗讬讬专讬 讘讻诇讬 讝讛讘 诇讗 砖讬讬讱 诇讜诪专 讻讻诇讬讜 讻驻讬专砖"讬 专拽 注讜诪讚 讘讞砖讬讘讜转讜 讜讘讻诇讬 砖诇讜 讜诪砖谞讬 讘讚讛讘讗 驻专讬讻讗 讚讛砖转讗 讗讬谉 砖讬讬讱 诇讜诪专 讻讻诇讬 砖诇讜 讘讞砖讬讘讜转讜 讜讗讬诇讜 讛拽讜砖讬讗 砖诇 讻讻诇讬讜 诪讘注讬讗 诇讬讛 讻驻讬专砖"讬 讻"砖 诇诪讗讬 讚诪砖谞讬 讘讚讛讘讗 驻专讬讻讗 讗"讻 讻讻诇讬讜 诪讬讘注讬讗 诇讬讛 讚讛讗 诇驻讬专讜砖 讛转讜住' [讗祝 诇讗讘"讗] 讗讬讬专讬 讛专讬 讛讜讗 讻讻诇讬诐 讻讻诇讬诐 砖诇 讝讛讘 讚讚讞讬拽 诇讛讜 砖讬讞讝讜专 讘讗讘"讗 诪讛"讗 [讜诇讻讱 谞讗讚讜 诪驻讬专砖"讬 讜讻诪"砖 诇注讬诇] 讜讚讜"拽. 讜诇讻讗讜专讛 讛讜"诪 诇砖谞讜讬讬 讝讛讘 讚专"讬 讜讚讘专讬讬转讗 讗讬讬专讬 讘砖讜讬谉 砖谞讬讛诐 讘讚讛讘讗 驻专讬讻讗 讜讗驻"诇 讚讝讛讘 讜讚讗讬 讻讜诇诇 讛讻诇 讻诇讬 讜砖讘讜专 专"讬 讚讗诪讜专讗 讛讜讗 讛讬讛 爪专讬讱 诇驻专砖 讗诐 诇讗 讗讬讬专讬 讻讜诇诇 讘讻诇 诪砖讗"讻 讘专讬讬转讗 讗祝 讚讗讬讬专讬 讘驻专讬讻讗 诇讞讜讚讗 讗讬谉 专注 讜讗讬诇讜 讗讬讬专讬 [讘讻诇讬] 讛讜诇"诇 讛专讬 讛讜讗 讻讻诇讬讜 (讚) 讜讚讜"拽:
讘转讚"讛 讗诪专 讗讘讬讬 讜讻讜' 讜讗"转 讜讻讜'. 诇注讬诇 住"驻 讗注"驻 [讻转讜讘讜转 讚祝 住"讛 注"讘 讚讙"讻 讗诪专 讗讘讬讬 讞诪砖讬诐 讝讜讝讬 驻砖讬讟讬 讜诪讜讻讬讞 诪诪转谞讬'] 诇讗 讛拽砖讜 讛讜讗"转 讚讜讚讗讬 注讚讬驻讗 诇讛讜讻讬讞 诪诪转谞讬' [诪诇讛讜讻讬讞] 诪诪讬诪专讗 讚讗诪讜专讗 讗讘诇 讻讗谉 讘诇讗 诪讬诪专讗 讚专讞讘讗 讗专谞拽讬 讜讻讜' 诇讗 讛讬讛 谞住转讬讬诐. 讜注讜讚 讗驻"诇 讚讻住讜转讛 诪驻讜专砖 讘转讜专讛 讘讛讚讬讗 讜讻讬讜谉 砖注讬拽专 诪谉 讛转讜专讛 [讗讬谉 专讗讬讛 诪讚专讘 讬讛讜讚讛 讚讗驻砖专] 讚诪砖注专 讻住讜转 砖讘转讜专讛 讘谞' 讝讛讜讘讬诐 [爪讜专讬] 讜讚讜拽讗 拽爪讘讛 砖诪讚讘专讬讛诐 砖讛注讬拽专 诪讚专讘谞谉 [讗诪专 专"讬 讻讜'] 讜讬转讜诪讛 讚讛讻讗 讗祝 讚讗住诪讻讬谞讛讜 讘讬转讜诐 讗拽专讗 砖诇 讚讬 诪讞住讜专讜 讗住诪讻转讗 讘注诇诪讗. 讜诪讬讛讜 诪讻转讜讘讛 讚讘住诪讜讱 [砖讻转讘讜 讜讻转讜讘讛 谞诪讬 讻讜' 讻诪讜 诇诪"讚 讚讗讜专讬讬转讗 讚诪砖诪注 讗讬 诪讚讗讜专讬讬转讗 驻砖讬讟讗 讚讻住祝 爪讜专讬] 讗讬谉 专讗讬讛 [讚转诇讜讬 讘注讬拽专讜 讚讗讜专讬讬转讗 讚讙诐] 讛拽爪讘讛 诪驻讜专砖 砖诐 讻诪讜讛专 讛讘转讜诇讜转 谞' 讻住祝 谞' 住诇注讬诐 讛诐 诪讗转讬诐 讝讜讝:





专砖"砖

讙诪专讗 诪讗讬 诇讗讜 讻讻诇讬诐 砖诇 讻住祝 讚驻讞转讬. 诇讜诇讬 驻专砖"讬 讜转讜住' 讛谞诇注"讚 诇驻专砖 讚驻讞转讬 讚驻讞转讬谞谉 诇讛 讞讜诪砖. 讜讛讜讗 谞讙讚 诪砖讘讞讬谞谉 诇讛 讚诇拽诪谉 讚专"诇 讚诪讜住讬驻讬谉 砖诇讬砖. 讜谞"诇 注讜讚 讚爪"诇 拽讜 讘住讜祝 转讬讘转 讚驻讞转讬 讜专"诇 讚驻讞转讬谞谉 诇讛:



专砖"讬 讚"讛 转讜转讘讬 讚讘讬 诪讻住讬. 砖诇 讗讜转讜 诪拽讜诐. 讜讻谉 谞讝讻专 诇拽诪谉 (专讬砖 讚' 拽讬讘) 讜讘讬讘诪讜转 (诪讛):



转讚"讛 讗诪专. 讚诇"驻 讗诇讗 讘谞砖讗 讗砖讛 讘拽驻讜讟拽讬讗 讜讙讬专砖讛 讘讗"讬 讻讜'. 讻爪"诇:





讛讙讛讜转 讬注讘"抓

讙诪' 诇讻讘讜讚讜 讛讜讗 讚注讘讚. 谞"讘 讗注"驻 砖谞拽讚讛 诇讜 讞诪讛 讻诪砖讛 讜讻讬讘"谞 (转注谞讬转 讻') 讗讬谉 爪讚讬拽 讘讗专讝 讜讙讜' (拽讛诇转 讝'):


砖诐 砖诇 讝讛讘 讚诇讗 驻讞转讬. 谞"讘 注讬' 诪注讬诇讛 (讬讟 讗'):


砖诐 讘诪诪诇讗. 谞"讘 诇驻专砖"讬 讛讜讗 讻诪讜 诪诪讜诇讗讬 (诇拽诪谉 驻"讛 讗' 讜砖"诪) 讜诇砖讜谉 诪拽专讗 (讗讬讜讘 讬讚) 讬爪讗 讜讬诪诇:


转讚"讛 讝讛讘. 砖注讜诪讚 讘讻诇讜转讬讜. 谞"讘 砖诪讗 讛讜讗 诇砖讜谉 专讜讗讜转 讜讻诇讜转 (讚讘专讬诐 讻讞) 讻诇转讛 谞驻砖讬 (转讛诇讬诐 驻讚):





讘谉 讬讛讜讬讚注

诇执讻职讘讜止讚讜止 讛讜旨讗 讚旨职注指讘址讚. 诪拽砖讬诐 讗诐 讻谉 讗讬讱 讗诪专讛 讘转讜 讛转砖讜讘讛 诪砖讜诐 讚诪诇讞 诪诪讜谉 讞住专 讚诪砖诪注 诇讗 注砖讛 讻诇讜诐?
谞专讗讛 诇讬 讘住"讚 砖讝讛 讛讜讗 讻讜谞转讛 诪诪砖 讚讜讚讗讬 讻诇 诪讛 砖讗讚诐 诪讜爪讬讗 诪诪讜谉 讘注讘讜专 讛谞讗转讜 讛谉 讛谞讗转 讗讻讬诇讛 讜砖转讬讛 讜诇讘讜砖 讛谉 讛谞讗转 讛讻讘讜讚 讗讬谉 谞讞砖讘讬诐 讛讜爪讗讜转 讗诇讜 诇讞住专讜谉 讗诇讬讜 诪讗讞专 讚注诇 讬讚诐 拽讘诇 讛谞讗讛 讙讚讜诇讛 讜讛专讬 讝讛 讻诪讞诇讬祝 讚讘专 讘讚讘专 讚讞驻抓 讝讛 讬砖讘 讘诪拽讜诐 讝讛 讜谞转诪诇讗 讛讞住专讜谉. 讜诇讻谉 讗诪专讛 '诪职诇址讞 诪指诪讜止谉 讞址住旨值专' 砖讬讛讬讛 谞讞住专 诪诪砖 讚讘专 讜讝讛 讻讬讜谉 讚旨职注指讘址讚 诇执讻职讘讜止讚讜止 诇讗 谞讞住专 诪诪谞讜 讻诇讜诐 讻讬 讛讻讘讜讚 讛讙砖诪讬 注诪讚 讘诪拽讜诐 讗讜转讜 诪诪讜谉 砖讬爪讗 诪讬讚讜 讜谞转诪诇讗 讛讞住专讜谉 讛讙砖诪讬.
讜诇诪讗谉 讚讗诪专 讞住讚 讘讚诇志转 讗诪专讛 讛转讬专讜抓 讛砖谞讬 讻旨执讚职讘旨指注执讬 诇值讬讛旨 诇指讗 注指讘址讚 讜讻讬讜谉 讚诇讗 注讘讚 讻讚讘注讬 诇讬讛 讗讬谉 讝讛 砖谞转谉 谞拽专讗 讞住讚 讻讗讚诐 讛诪谞讬讞 诪诇讞 诪讜注讟 诇讘砖专 砖讗讬谉 讘讜 转讜注诇转 讚讘讟诇 讘诪讬注讜讟讜 讜讻讗诇讜 诇讗 讛谞讬讞 讻诇讜诐.



(砖讬专 讛砖讬专讬诐 讗, 讞) "爪职讗执讬 诇指讱职 讘旨职注执拽职讘值讬 讛址爪旨止讗谉 讜旨专职注执讬 讗侄转 讙旨职讚执讬旨止转址讬执讱职" 讜职讙讜止'. 讗址诇 转旨执拽职专指讗 '讙旨职讚执讬旨止转址讬执讱职' 讗侄诇旨指讗 '讙旨职讜执讬旨讜止转址讬执讱职'. 谞专讗讛 诇讬 讛讻讜谞讛 砖拽专讗 注诇讬讛 讛诪拽专讗 讛讝讛 专讜爪讛 诇讜诪专 讻诪讜 讛爪讗谉 砖讛诐 诇讜拽讟讬诐 讘诪讚讘专讜转 诪谉 讛诪讜砖诇讱 讜诪驻讜讝专 讘诪讚讘专 讜讗讜讻诇讬诐 讗讜转讜 讻谉 讗转诐 转讛讬讜 谞驻讜爪讬诐 诇诇拽讟 诪转讜讱 讛讙诇诇讬诐 讛诪驻讜讝专讬诐 讜诪讜砖诇讻讬诐 讘砖讚讜转 讜讘诪讚讘专讜转 讻讚讬 诇讗讻讜诇 讜谞专诪讝讜 讛讙诇诇讬诐 砖讛诐 讛爪讜讗讛 讘讗讜诪专讜 '爪职讗执讬' 诇指讱职 讜诇讗 讗诪专 诇讻讬 诇讱.



讬指转讜止诐 讜执讬转讜止诪指讛 砖讈侄讘旨指讗讜旨 诇执谞旨指砖讉值讗, 诪址砖旨讉执讬讗执讬谉 讗侄转 讛址讬职转讜止诪指讛, 讜职讗址讞址专 讻旨指讱职 诪址砖旨讉执讬讗执讬谉 讗侄转 讛址讬旨指转讜止诐. 拽砖讗 诇诪讛 讻驻诇 讛讚讘专讬诐 讘讘讘讗 讝讜 诇讛讝讻讬专 注讜讚 讛驻注诐 讬转讜诐 讜讬转讜诪讛 讜讛讜讛 诇讬讛 诇注专讘 讝讛 讬讞讚 注诐 讘讘讗 专讗砖讜谞讛 砖讗诪专 讬转讜诐 讜讬转讜诪讛 砖讘讗讜 诇讛转驻专谞住 诪驻专谞住讬谉 讜讻讜' 讜讗诐 讘讗讜 诇讬谞砖讗 诪砖讬讗讬谉 讜讻讜'?
讜谞专讗讛 诇讬 讘住"讚 讚讗诐 讛讜讛 谞拽讬讟 讛讻讬 讛讜讛 讗诪讬谞讗 讛讻讬 拽讗诪专, 讗诐 讗诇讜 讛讬转讜诐 讜讛讬转讜诪讛 砖讘讗讜 诇讛转驻专谞住 讜驻专谞住讜 讗讜转诐 诪拽讜驻讛 砖诇 爪讚拽讛 讛诐 注爪诪诐 讛讙讬注 讝诪谉 谞砖讜讗诐 讜讘讗讜 诇驻谞讬谞讜 诇讬谞砖讗 诪砖讬讗讬谉 讛讬转讜诪讛 讜讗讞专 讻讱 诪砖讬讗讬谉 讗转 讛讬转讜诐 诪驻谞讬 砖讘讜砖转讛 砖诇 讗砖讛 诇讛转驻专谞住 诪拽讜驻讛 砖诇 爪讚拽讛 诪专讜讘讛 诪砖诇 讗讬砖 讜诇讻谉 诪拽讚讬诪讬谉 诇讛砖讬讗讛 讻讚讬 砖转转驻专谞住 诪讘注诇讛 讜诇讗 转转驻专谞住 诪拽讜驻讛 砖诇 爪讚拽讛 讗讘诇 讗诐 讛讬转讜诐 讜讛讬转讜诪讛 讛讬讜 诪转驻专谞住讬诐 诪砖诇 注爪诪谉 讚讛讬讛 诇讛诐 讬讻讜诇转 诇讻讱 讜专拽 讗讬谉 诇讛诐 讬讻讜诇转 诇讬谞砖讗 讜讘讗讜 诇驻谞讬谞讜 诇讛砖讬讗诐 诪砖讬讗讬谉 讗转 讛讬转讜诐 拽讜讚诐 讻讬 讗讬砖 讬砖 讘讜 讞砖砖 讛专讛讜专 讜拽专讬 诇讻讱 诪拽讚讬诪讬谉 诇讛砖讬讗讜 拽讜讚诐 讛讬转讜诪讛.
讜诇讻讱 注砖讛 诇讛 讞诇讜拽讛 讘驻谞讬 注爪诪讜 讬转讜诐 讜讬转讜诪讛 砖讘讗讜 诇讬谞砖讗 讜诇讗 注专讘谞讛讜 注诐 讘讘讗 拽诪讬讬转讗 诇诇诪讚 讚讗讬讬专讬 讘住转诐 讗祝 注诇 驻讬 砖讛诐 诇讗 讛讬讜 诪转驻专谞住讬诐 诪拽讜驻讛 讜专拽 讘讗讜 诇驻谞讬谞讜 诇讬谞砖讗 讚诪砖讬讗讬谉 讛讬转讜诪讛 拽讜讚诐 讜讘注诇 讻专讞讜 爪专讬讱 讗转讛 诇讛讘讬谉 诪讗讬 讚拽讗诪专 诪砖讜诐 讚讘讜砖转讛 砖诇 讗砖讛 诪专讜讘讛 讛讬讬谞讜 专讜爪讛 诇讜诪专 讘讜砖转讛 诪专讜讘讛 讗诐 转注诪讜讚 讘诇讗 讗讬砖.





驻谞讬 讬讛讜砖注

讙诪专讗 讗诪专 专' 砖诪谉 讘专 讗讘讗 讗"专 讬讜讞谞谉 讛讻谞讬住讛 诇讜 讝讛讘 砖诪讬谉 讗讜转讜 讜讛专讬 讛讜讗 讻砖讜讜讬讜 诪讬转讬讘讬 讛讝讛讘 讻讜' 诪讗讬 诇讗讜 讻讻诇讬诐 砖诇 讻住祝 讚驻讞转讬 讻讜'. 讜诇讻讗讜专讛 诪砖诪注 诪讻讜诇讛 砖拽诇讗 讜讟专讬讗 讚砖诪注转讬谉 讚讘驻讞转讬 转诇讬讗 诪讬诇转讗 讜讻诇砖讜谉 专讗砖讜谉 讘诪砖谞讛 讚诇注讬诇 讛驻讜住拽 诪注讜转 诇讞转谞讜 注"砖 讜诇讗 讻讟注诐 讛砖谞讬 砖讚专讱 讛谞讜注讚讬诐 诇讛讜住讬祝 讘砖讜诪讗 诪砖讜诐 讻讘讜讚 诪讬讛讜 诇驻讬 诪讛专砖"讗 讝"诇 砖诐 讗"砖 讚转专转讬 讟注诪讬 讘注讬谞谉 讜讗"讻 讻讬讜谉 讚诇讗 驻讞转讬 讗讬谞讜 驻讜讞转 讗讘诇 诇驻诪"砖 砖诐 诪住讘专讗 讚讬讚讬 讚讘讞讚 诪讬谞讬讬讛讜 住讙讬 讗"讻 爪"诇 讚讛讻讗 诇注谞讬谉 讻住祝 讜讝讛讘 讗讬谉 讚专讱 诇讛讜住讬祝 讘砖讜诪讗 讚砖讜诪转谉 讬讚讜注. 讗诇讗 讚诇驻"讝 拽砖讛 诪讗讬 诪拽砖讛 讛讻讗 讜拽讗诪专 诪讗讬 诇讗讜 讘讻诇讬诐 砖诇 讻住祝 讚驻讞转讬 讜诪注讬拽专讗 诪讗讬 住"讚 讚讝讛讘 讛讜讗 讻讻诇讬 讻住祝 讻讬讜谉 讚讝讛讘 诇驻讬专砖"讬 讛讬讬谞讜 讙专讜讟讗讜转 讜拽住"讚 讚诇讗 驻讞转讬 讜讗讬谉 讚专讱 讙"讻 诇讛讜住讬祝 讘砖讜诪转谉. 讜诪讛讬讻讬 转讬转讬 讬驻讞讜转 讞讜诪砖 讜讘砖诇诪讗 诇驻讬' 诪讛专砖"讗 讝"诇 讗"砖 讚诪讛讗讬 住讘专讗 讙讜驻讗 诪拽砖讛 讜专讜爪讛 诇讜诪专 讚讟注诪讗 讚讚专讱 诇讛讜住讬祝 讘砖讜诪讗 诪砖讜诐 讻讘讜讚 诇讞讜讚 住讙讬 讜讚讬谞讜 讻讻诇讬 讻住祝 讚驻砖讬讟讗 讚驻讜讞转 讻讬讜谉 讚讗讬讻讗 讘' 讟注诪讬 讚讛讗 谞诪讬 驻讞转讬 诪砖讗"讻 诇讚讬讚讬 拽砖讬讗. 诪讬讛讜 讬砖 诇讬讬砖讘 讻讬讜谉 讚诪注讬拽专讗 住"讚 讚讗讬讬专讬 讘讙专讜讟讗讜转 讙讚讜诇讜转 讚驻讞转讬 拽爪转 转讜 诇讗 驻诇讜讙 专讘谞谉 讘讬谉 讛驻讞转 讟讜讘讗 讗讜 驻讜专转讗 讜讻讚讗诪专讬' 讘诪住讻转 诪注讬诇讛 讚讛讘讗 讚讻诇转讗 讚讘谉 谞讜谉 诇讛讬讻讗 讗讝诇 讜讗讛讗 诪住讬拽 讚讗驻"讛 诪驻诇讙讬谞谉 讘讬谉 讙专讜讟讗讜转 讙讚讜诇讜转 诇拽讟谞讜转 讻谞"诇 诇驻讬 砖讬讟转 专砖"讬 讝"诇 讗讘诇 诇专"讞 讝"诇 谞专讗讛 讚诪讛"讟 讙讜驻讗 讛讜爪专讱 诇驻专砖 讘注"讗:


转讜住' 讘讚"讛 讙诪诇讬诐 砖诇 注专讘讬讬诐 讗砖讛 讙讜讘讛 驻讜专谞讗 诪讛诐 驻讬' 讛拽讜谞讟专住 讻讜' 讜谞"诇 讚讘讻转讜讘讛 讗讬讬专讬 讻讜' 注讻"诇. 讜诇驻讬专"转 拽砖讛 讚讗"讻 讗讬谉 讝讛 注谞讬谉 讻诇诇 诇住讜讙讬讗 讚砖诪注转讬谉 讚诇讗 讗讬讬专讬 讻诇诇 诪讻转讜讘讛 讗讬 谞讬讙讘讬转 诪诪讟诇讟诇讬诐 讗讜 诪拽专拽注讬 讜注讜讚 讚诇砖讜谉 驻讜专谞讗 诪砖诪注 诇砖讜谉 专讬讜讞 讻讚讗砖讻讞谉 讘驻专拽 谞注专讛 讙讘讬 谞讚讜谞讬讗 诇讘专转 驻讜专谞讗 诇讬转诪讬 讜讗祝 讚专砖"讬 诪驻专砖 诇拽诪谉 谞诪讬 诇注谞讬谉 讻转讜讘讛 讗讻转讬 讗驻砖专 讚诇注谞讬谉 讗住诪讻转讬讬讛讜 注诇讬讬讛讜 讗砖诪注讬谞谉 讚讗祝 讛讜住驻转 砖诇讬砖 谞诪讬 讙讜讘讬转 诪讛谞讱 讚拽讞砖讬讘 讚讗住诪讻转讗 注诇讬讬讛讜 讜讚讘专 讝讛 谞讜讙注 诇诪讞诇讜拽转 讛驻讜住拽讬诐 讗讬 谞讚讜谞讬讗 讜转讜住驻转 砖诇讬砖 讚讬谞谉 讻讻转讜讘讛 讗讜 讻砖讗专 讞讜讘 讜讗讬谉 诇讛讗专讬讱:


诪砖谞讛 讛诪砖讬讗 讗转 讘转讜 住转诐 诇讗 讬驻讞讜转 诇讛 诪讞诪砖讬诐 讝讜讝. 谞"诇 诇讬转谉 讟注诐 诇拽爪讘讛 讝讜 讻讬 讛讛讬讗 讚转谞讬谞谉 诪讬 砖讬砖 诇讜 讞诪砖讬诐 讝讜讝 讜讛讜讗 谞讜砖讗 讜谞讜转谉 讘讛诐 讛专讬 讝讛 诇讗 讬讟讜诇 讗诇诪讗 讚讗讜专讞讗 讚诪讬诇转讗 讚住转诐 讘谞讬 讗讚诐 讬讻讜诇讬诐 诇讛转驻专谞住 注爪诪谉 讘诪讛 砖讬砖讗讜 讜讬转谞讜 讘住讱 讞诪讬砖讬诐 讝讜讝 讜诇讗 讬爪讟专讱 诇讘专讬讜转 讜讻讱 讬转谉 诇讘转讜 讜砖讬注讜专 讝讛 讛讜讗 讘注谞讬 砖讘讬砖专讗诇 讜讗祝 诪拽讜驻讛 砖诇 爪讚拽讛 讚诪讬拽专讬 讚讬 诪讞住讜专讜 讻谉 谞"诇:


拽讜谞讟专住 讗讞专讜谉
砖诐 讛诪砖讬讗 讗转 讘转讜 诇讗 讬驻讞讜转 诪讞诪砖讬诐 讝讜讝 讜讻转讘转讬 讟注诐 诇拽爪讘讛 讝讜 诇诪讗讬 讚诪砖诪注 诪驻砖讟 诇砖讜谉 讛诪砖谞讛 讚诪讬讬专讬 讘谞讚讜谞讬讗 讗诇讗 讚讛讟讜专 讜讛驻讜住拽讬诐 诪砖诪注 讚诪驻专砖讬诐 讚讗讬讬专讬 诇注谞讬谉 讻住讜转. 讗诪谞诐 讘诇砖讜谉 讛专讗讘"谉 讝"诇 诪爪讗转讬 讻诪讜转讬 讚诪转谞讬' 诇注谞讬谉 谞讚讜谞讬讗 讗讬讬专讬 讜讻谉 谞专讗讛 诇讛讚讬讗 诪诇砖讜谉 讛转讜住驻转讗:





讛驻诇讗讛

注"讗 诇讻讘讜讚讜 讛讜讗 讚注讘讚. 讻转讘 诪讛专砖"讗 讝"诇 讗祝 砖讗诪专讜 讞讝"诇 注"诪 砖讬讞讬讜 讘谞讬 讛讜讬 爪讚讬拽 讙诪讜专. 诪"诪 诇讻讘讜讚讜 讙专注. 讜诇讻讗讜专讛 拽砖讛 注"讝 讚讛讗 讗诪专讬谞谉 讘谞讝讬专 讚祝 讻"讙 注"讘 讚诇注讜诇诐 讬注住讜拽 讗讚诐 讘转讜专讛 讜诪爪讜转 讗驻讬诇讜 砖诇讗 诇砖诪谉. 讜驻讬' 讛转讜住' 讗驻讬诇讜 注"诪 诇讛转讙讚专 讜诇拽谞讜转 诇讜 砖诐 讛专讬 讗祝 诇讻讘讜讚讜 诪注诇讬讜转讗 讛讜讗 讗讱 谞专讗讛 讚诇讗 讚诪讬 讚讛转诐 讗讬谞讜 诪转讙讗讛 讘砖注讛 砖注讜住拽 讘转讜专讛 讜讘诪爪讜转. 讗诇讗 砖讛讜讗 注讜砖讛 讻讚讬 砖讬讘讗 讛讻讘讜讚 讗讞"讻 讘讝讛 讗诪专讬谞谉 讚诇讗 讬讘讗 诇讬讚讬 讝讛 砖讘转讜讱 讻讱 讬讘讗 砖讬砖讻讬诇 诇诇诪讜讚 诇砖诪讛 讗讘诇 讛诪转讙讗讛 讘注砖讜转讜 诪爪讜讛 讗讜 讘注住拽讜 讘转讜专讛 讛专讬 讗诪专讬谞谉 讘注讬专讜讘讬谉 讘驻住讜拽 讜诪谞讞诇讬讗诇 讘诪讜转 讜诪讘诪讜转 讛讙讬讗 讗祝 砖驻住拽讜 诇讜 讙讚讜诇讛 诇讚讜专讬 讚讜专讜转 讗诐 诪转讙讗讛 讛拽讘"讛 诪砖驻讬诇讜. (讜讘讝讛 谞诇注谞"讚 讚讬砖 诇转专抓 拽讜砖讬' 讛转讜住' 砖诐 讚讗诪专讬谞谉 讘注诇诪讗 讚讻诇 讛注讜住拽 讘转讜专讛 砖诇讗 诇砖诪讛 谞讜讞 诇讜 砖诇讗 谞讘专讗 讚讬砖 诇讜诪专 讚讛转诐 诪讬讬专讬 讘诪转讙讗讛 讘砖注转 诇诪讜讚讜 砖讘讝讛 讗诪专讬谞谉 讜讚讗砖转诪砖 讘转讙讗 讞诇祝 讜讗驻砖专 砖讛讜讗 讘讻诇诇 诪"砖 讛转讜住' 砖诐 讚诪讬讬专讬 讘注诇 诪谞转 诇拽谞讟专) 讜转讜 讚讗讬讱 讗驻砖专 砖讬讛讬讛 讝讛 讘讻诇诇 诪爪讜讛 砖诇讗 诇砖诪讛. 讛讗 讗诪专讜 讞讝"诇 讘诪转讙讗讛 讚讛"诇 讻注讜讘讚 注"讝 讗"讻 讛讜讗 诪爪讜讛 讛讘讗 讘注讘讬专讛. 讜注讜讚 讗诪专讜 讘诪转讙讗讛 讗诐 讞讻诐 讛讜讗 讞讻诪转讜 诪住转诇拽转 讜专讘讬诐 讟讜注讬诐 讘讝讛 讘注讜"讛. 讜讬砖 诇驻专砖 讘讝讛 诪讛 砖讗诪专 讚讜讚 讛诪诇讱 注"讛 讘转讛诇讬诐 拽"讝 讬讜专讚讬 讛讬诐 讘讗谞讬讜转 讜讙讜' 讚拽讗讬 注诇 讬讜专讚讬 讬诐 讛转诇诪讜讚 讜诪砖讜讟讟讬诐 讘讛 讛诪讛 专讗讜 诪注砖讛 讛' 讜谞驻诇讗讜转讬讜 讘诪爪讜诇讜转 注讜诪拽讛 砖诇 讛诇讻讛 讜讗讜诪专 讜讬注诪讚 专讜讞 住注专讛 讜转专讜诪诐 讙诇讬讜 专"诇 讻砖讗诪专 讘驻谞讬 专讘讬诐 讜讬注诪讚 专讜讞 住注专讛 砖讛讜讗 讛讬爪讛"专 讜转专讜诪诐 讙诇讬讜 砖诪转讙讗讛 讜住讜讘专 讻讬 讬注诇讛 砖诪讬诐 讜讘讗诪转 讛讜讗 讬讜专讚 转讛讜诪讜转 讻诪"砖 诪砖驻讟讬讱 转讛讜诐 专讘讛 讜谞驻砖讜 讘专注讛 转转诪讜讙讙 砖讞讻诪转讜 诪住转诇拽转 注讚 讻讬 讬讞讜讙讜 讜讬谞讜注讜 讻砖讻讜专 讘讬讚讬诐 住讜驻拽讬诐 讜专讙诇讬诐 讚讜驻拽讬诐 讜讘讗诪转 讻诇 讞讻诪转诐 转转讘诇注. 讜专讗讜讬 诇讛诐 诇讝注讜拽 讗诇 讛' 讜诇讛转驻诇诇 注诇 讝讛 讻诪讜 砖诪爪讬谞讜 讘讞讝"诇 砖讛转驻诇诇讜 注诇 讝讛. 讜讗讜诪专 讬拽诐 住注专讛 诇讚诪诪讛 讜讙讜' 讬砖 诇讜诪专 注"讚 砖讗讞讝"诇 讘专讬砖 讘专讻讜转 诇注讜诇诐 讬专讙讬讝 讗讚诐 讬爪专 讟讜讘 注诇 讬爪讛"专 讜讻讜' 讬注住讜拽 讘转讜专讛. 讜讗讬 诇讗 讬讝讻讜专 诇讜 讬讜诐 讛诪讬转讛 砖谞讗诪专 专讙讝讜 讜讗诇 转讞讟讗讜 讜讙讜' 讜讚讜诪讜 住诇讛 讜驻讬' 注谞讬讬谞讜 砖讘注住拽 讛转讜专讛 讛讜讗 讘讜讚讗讬 专驻讜讗讛 诪住驻拽转 砖讗诐 讗讘谉 讛讜讗 谞诪讜讞. 讗诇讗 讛讗 讚拽讗诪专 讜讗讬 诇讗 讛讬讬谞讜 砖讗诐 讬住讬转讬讛讜 诇讛转讙讗讜转 讘注转 诇讬诪讜讚 讛转讜专讛 注"讝 诪讜注讬诇 讬讜诐 讛诪讬转讛 诇讛讻谞讬注 砖诇讗 讬转讙讗讛 讘诇讬诪讜讚讜 讜讝,砖 讬拽诐 住注专讛 诇讚诪诪讛 砖讬讞砖讜讘 讬讜诐 讛诪讬转讛 讻诪"砖 讜讚讜诪讜 住诇讛 讜讗讝 讬讞砖讜 讙诇讬讛诐. 讜讝"砖 讻讗谉 诇讻讘讜讚讜 讛讜讗 讚注讘讬讚 砖谞转讙讗讛 讘砖注转 讛爪讚拽讛. 讜诇讻讱 讗驻讬诇讜 驻住拽讜 诇讜 讙讚讜诇讛 诇讚讜专讬 讚讜专讜转 讗诐 诪转讙讗讛 讛拽讘"讛 诪砖驻讬诇讜. 讜讬砖 诇谞讜 讗专讬讻讜转 专讘 讘讝讛 讜讗讬谉 讻讗谉 诪拽讜诐 诇讛讗专讬讱 讜诪讬讛讜 谞专讗讛 讚讗"爪 诇讝讛 讚讗驻讬诇讜 讗诐 讛讜讗 爪讚讬拽 讙诪讜专. 诪"诪 讻讬讜谉 讚讚专讱 讙诇讙诇 讛讞讜讝专 讘注讜诇诐 诇讘讗 诇讬讚讬 诪讚讛 讝讜. 讗诇讗 讚讗诐 注讜砖讛 诇砖诪讛 讛讜讗 注讜诇讛 诇诪注诇讛 诪谉 诪注专讻转 讛讙诇讙诇讬诐 讻诪"砖 讘讻讛"讙 讗讬谉 诪讝诇 诇讬砖专讗诇. 讗讘诇 砖诇讗 诇砖诪讛 讗祝 讚诪爪讜讛 讛讜讗. 讗讘诇 讗讬谞讜 讬讜爪讗 诪谉 讛讟讘注 讻讚诪砖诪注 诪讛讗 讚讗诪专 专讘讬 讞讬讬讗 诇讚讘转讛讜 讗拽讚讬诐 专讬驻转讗 诇注谞讬讗 讻讬 讛讬讻讬 讚诇拽讚诪讬 诇讘谞讱. 讗诇诪讗 讗注"驻 砖谞讜转谞转 爪讚拽讛 讗驻"讛 讛讜讗 讙诇讙诇 讛讞讜讝专. 讜讬砖 诇驻专砖 讘讝讛 讛驻住讜拽 讜诇讗 讬专注 诇讘讘讱 讘转转讱 诇讜 讻讬 讘讙诇诇 讛讚讘专 讛讝讛 讜讙讜' 讜注"讝 讛驻住讜拽 讗诪专讜 讞讝"诇 讙诇讙诇 讛讞讜讝专 讘注讜诇诐 讚讛讬讬谞讜 砖讗诐 讬专注 诇讘讘讱 讘转转讱 诇讜. 讗祝 砖转转谉 诇讜 讻讬讜谉 砖讗讬谉 讛诪讞砖讘讛 讻专讗讜讬 诪诪讬诇讗 讘讙诇诇 讛讚讘专 讛讝讛 讻讬 讙诇讙诇 讛讞讜讝专 讘注讜诇诐 讛讜讗. 讗"讻 诪诪讬诇讗 讻讬讜谉 讚诇讻讘讜讚讜 注讘讬讚 诇讗 讬爪讗 诪讚专讱 讛讟讘注. 讜讗驻砖专 注讜讚 诇驻专砖 讚讛拽讜砖讬讗 讛讬讛 讻讬讜谉 讚注讘讬讚 诪讬诇转讗 讬转讬专讗 讘讻诇讬 诪讬诇转 讗诇讜 驻砖讬讟讗 砖驻讬讝专 砖讗专 爪讚拽讜转 讛专讘讛 诇注谞讬讬诐. 注"讝 诪砖谞讬 砖讝讛 注砖讛 诇讻讘讜讚讜. 讜讗驻砖专 砖砖讗专 爪讚拽讜转 诇讗 谞转谉. 讜拽"诇:


砖诐 拽专讗转讬 注诇讬讛 诪拽专讗 讝讛 讗诐 诇讗 转讚注讬 讜讙讜'. 谞专讗讛 诇驻专砖 讛诪砖讱 讛驻住讜拽讬诐 注"讚 讚专砖 讝讛 诪驻谞讬 砖讗诪专 砖讞讜专讛 讗谞讬 讜谞讗讜讛 讘谞讜转 讬专讜砖诇讬诐 讻讗讛诇讬 拽讚专 讻讬专讬注讜转 砖诇诪讛. 注谞讬谞讜 讻诪"砖 讞讝"诇 讬讗讛 注谞讬讜转讗 诇讬砖专讗诇 讜讻讜' 讻讬 讻诪讜 砖讘讛讬讜转 诪拽讚砖讬谞讜 注诇 诪讻讜谞讜 讛讬讛 讬驻讛 诇谞讜 讛注讜砖专 讜讛讻讘讜讚 讻讬专讬注讜转 砖诇诪讛. 讻谉 讘讞讜专讘谞讜 讬讗讜转 诇谞讜 讛注讜谞讬 讜讛拽诇讜谉 讻诪"砖 讞讝"诇 讚讬讜 诇注讘讚 砖讬讛讗 讻专讘讜. 讜讝"砖 讻讗讛诇讬 拽讚专 讻讬专讬注讜转 砖诇诪讛 讘砖谞讬 讻祝 讛讚诪讬讜谉 诇讜诪专 讻讝讛 讻谉 讝讛 讻驻讬专砖"讬 讘讻诪讛 诪拽讜诪讜转. 讜讗讜诪专 讗诇 转专讗谞讬 砖讗谞讬 砖讞专讞专转 砖砖讝驻转谞讬 讛砖诪砖. 注"驻 诪"砖 诇注讬诇 讘讚祝 讞' 讜讻诪"砖 讞讝"诇 讛砖诪讞讬谉 讘讬住讜专讬谉 注诇讬讜 讛讻转讜讘 讗讜诪专 讜讗讜讛讘讬讜 讻爪讗转 讛砖诪砖 讘讙讘讜专转讜. 讻讬 讛砖诪砖 砖讬讜爪讬讗 讛拽讘"讛 诪谞专转讬拽讛. 讗祝 砖讛讜讗 讚讘专 讗讞讚. 讻诇 讗讞讚 诪拽讘诇 讻驻讬 讛专讗讜讬 诇讜 爪讚讬拽讬诐 诪转注讚谞讬诐 讜专砖注讬诐 谞讚讜谞讬诐. 注"讝 讗诪专 讻讬 讛讜讗 谞讗讛 诇谞讜 讜讝讜 讛砖诪砖 注爪诪讜 砖讛讗讬专讛 诇谞讜 讘转讞诇讛 讛讜讗 讛砖诪砖 砖砖讝驻转谞讬 讻注转. 讻讬 讻驻讬 诪注砖讬 讻谉 专讗讜讬 诇讬 诇讟讜讘转讬. 讜讗诪谞诐 诪讬 砖讟讞 注讬谞讬讜 讜诪转诇讜谞谉 讜拽讜专讗 转讙专 讜讗讜诪专 讻讬讜谉 砖讛砖讬"转 讗讜讛讘 讗转 讬砖专讗诇 讗讬讱 讬砖诇讬讻诐 诪注诇 驻谞讬讜 讘讬谉 讛注诪讬诐 讛讜讗 诪专讬注 诇谞驻砖讜 讜谞讗诪专 讘讜 讗讚诐 讘讬拽专 讜诇讗 讬讘讬谉 谞诪砖诇 讻讘讛诪讜转 谞讚诪讜. 砖讘讗诪转 讬拽专 讜讬讗讛 诇谞讜 讻驻讬 驻注诇讬谞讜 讜诪注诪讚讬谞讜. 讜讝"砖 讛讙讬讚讛 诇讬 砖讗讛讘讛 谞驻砖讬 讜讙讜' 讗讬讻讛 转专注讛 讜讙讜'. 讜砖诇诪讛 讗讛讬讛 讻注讜讟讬讛. 注"讝 讘讗 讛讻转讜讘 讜讗讜诪专 讗诐 诇讗 转讚注讬 诇讱 讛讬驻讛 讘谞砖讬诐 讻讬讜谉 砖讗讬谉 讗转讛 讬讜讚注 砖讛讜讗 讬讜驻讬 讜讬拽专 诇讱. 注"讻 爪讗讬 诇讱 讘注拽讘讬 讛爪讗谉 讻讚专砖 专"讗 讘谉 爪讚讜拽 讚讛讬专讬讚讛 诇诪讟讛 诪讘讞讬谞转 讗讚诐 讜谞诪砖诇 讻讘讛诪讜转. 讜讗讬谉 诇讛讗专讬讱 讬讜转专 讻讗谉:


转讜住' 讚"讛 讝讛讘 讛"讛 讻砖讜讬讜 驻讬' 专"讞 讜讻讜'. 讛谞讛 诪讛 砖驻讬专"讞 讝讛讘 讻诇讬 讝讛讘 讟注诪讜 诪砖讜诐 讚诇讗 讬讚注 诪讚讛讘讗 驻专讬讻讗 注讚 诇诪住拽谞讗. 讗讱 讛讗 讚诇讗 谞讬讞讗 诇讬讛 诇诪住拽谞讗 讚讚讛讘讗 驻专讬讻讗 讛讜讗 讻讻诇讬诐 砖诇 讻住祝. 讻住讘专转 讛诪拽砖讛 讜诇讗 讛讜讬 爪专讬讱 诇转讬专讜爪讬诐 讚诇注讬诇 讚专砖讘"讙 讗住讬驻讗 拽讗讬 讗诇讗 讻驻讬专砖"讬 爪"诇 诪砖讜诐 讚诪砖诪注 诇讬讛 讚住转诐 诇砖讜谉 讻讻诇讬诐 讛讬讬谞讜 砖诇 讝讛讘 注爪诪讜 讚讗讬讬专讬 讘讬讛. 讜注"讻 爪"诇 讚讛讗 讚诪拽砖讛 讘转讞诇讛 讻讻诇讬讜 诪讘注讬讗. 讗注"讙 讚住转诐 诪砖诪注 讻谉. 讛讬讬谞讜 诪砖讜诐 讚讗讬谉 讻诇 讻讱 讛驻专砖 讘讬谉 谞讝诪讬诐 诇拽注专讜转 砖讬讚诪讛 讗讜转谉 讝讛 诇讝讛. 讗诇讗 讛"诇 诇诪讬诪专 砖讛讜讗 注讜诪讚 讘讞砖讬讘转讜 讜讘讻诇讜转讬讜. 讜诇讜诇讬 讚讘专讬讛诐 讛讬讛 谞诇注谞"讚 讚诇驻诪"砖 诇注讬诇 讚讗"爪 诇讝讛 砖谞讚讞拽讜 讛转讜住' 诇注讬诇 讚祝 住"讜 注"讘 讘讚"讛 转谞讗 砖讜诪讗 专讘讗 讜讻讜' 讜诇讗 讗讬爪讟专讬讱 诇诪转谞讬 讜讻讜'. 讜讛讜讗 讚讬砖 诇讜诪专 讚诇驻讬' 讛专"讞 诇注讬诇 讜讻砖讛讞转谉 驻讜住拽 讛讬讬谞讜 砖诪讬讞讚 诇讛 讻诇讬诐 诪砖诇讜. 讗祝 讚讘砖讜诪讗 讚讬讚讛 讗讬讻讗 转专讬 讟注诪讬 诪砖讜诐 注讬诇讜讬 讛砖讜诪讗 讜诪砖讜诐 讚驻讞转讬. 讛讬讬谞讜 讚讛谞讜注讚讬诐 诪注诇讬谉 讛砖讜诪讗 讻讚讬 诇讞讘讘讛 注诇 讘注诇讛. 讗讘诇 讘讚讬讚讬讛 诇讬讻讗 专拽 讟注诪讗 讚驻讞转讬. 讚诇讗 讻诪"砖 讛转讜住' 诇注讬诇 讚"讛 讜讻砖讛讞转谉 讜讻讜' 讜诇驻"讝 讬砖 诇讜诪专 讚专' 讬讜讞谞谉 讚讗诪专 讛讻谞讬住讛 诇讜 讝讛讘 讛专讬 讛讜讗 讻砖讜讬谉. 讛讬讬谞讜 诪砖讜诐 讚住"诇 讚注讬拽专 讛讟注诐 讗祝 讚讻诇讬诐 砖讛讬讗 诪讻谞住转 讘讗诪转 讛讜讗 专拽 诪砖讜诐 驻讞转 诪砖讗"讻 讘讝讛讘. 讜注诇 讝讛 诪拽砖讛 诪讗讬 诇讗讜 讻讻诇讬诐 砖诇 讻住祝 讚驻讞转讬. 讜讛讻讬 驻讬专讜砖讜 讻诪讜 讘讻诇讬诐 砖诇 讻住祝 讚驻讜讞转讬诐 讛"谞 讘砖诇 讝讛讘 诪砖讜诐 讟注诪讗 讚注讬诇讜讬 砖讜诪转 讛谞讜注讚讬诐 讜讻讚诪砖谞讬 诇讗 讻讻诇讬诐 砖诇 讝讛讘. 砖驻讬专 诪拽砖讛 讚讻讬讜谉 讚讗讬谉 讛驻专砖 讻诇 讻讱 讘讬谉 讝讛 诇讝讛 讻诪"砖 诇注讬诇 讚讘砖谞讬讛诐 讬砖 诇讜诪专 诪砖讜诐 注讬诇讜讬 砖讜诪讗. 讬讜转专 讛"诇 诇讜诪专 讻讻诇讬讜 专"诇 讻讻诇讬讜 砖诇 讘注诇 讚诇讗 砖讬讬讱 讘讬讛 注讬诇讜讬 讻谞"诇. 讜拽"诇:


驻讬专砖"讬 讚"讛 驻讜专谞讗 专讬讜讞 砖诇讬砖 讜讘讚"讛 驻讜专谞讗 诇讝讛 砖诪注转讬 讻转讜讘讛 讜讻讜'. 讻讚讬 诇讛讘讬谉 讚讘专讬讜 砖诇讗 驻讬专砖 讻讜诇谉 讘注"讗 讜诇砖讜谉 诇讝讛 砖诪注转讬. 讜讘转讞诇讛 谞诇注"讚 诇转专抓 诪"砖 讛转讜住' 讚"讛 讙诪诇讬诐 讜讻讜' 讜讗讬谞讜 谞专讗讛 诇专"转 讜讻讜'. 讜诇讻讗讜专讛 讬砖 诇讬讬砖讘 讚讛讗 拽讬"诇 讘讞"诪 住讬诪谉 拽讬"讙 讚讗驻讬诇讜 讘砖讬注讘讜讚 诪讟诇讟诇讬谉 讗讙讘 诪拽专拽注讬 讗诐 诇讗 讻转讘 诇讜 讚讗拽谞讬 讗讝 爪专讬讱 诇讛讘讬讗 专讗讬讛 砖讛讬讜 讗诇讜 讛诪讟诇讟诇讬谉 讘讬讚讜 讘砖注转 讛诇讜讗讛 讜讗"讻 讬砖 诇讜诪专 讻讬讜谉 讚讝讛 诇讗 砖讻讬讞讗 诇讘专专 砖讛讬讜 讗讜转谉 讛诪讟诇讟诇讬谉 讘讬讚讜 讘砖注转 讛诇讜讗讛 讗讜 讘砖注转 谞砖讜讗讬谉. 讜讻诪"砖 讛讟讜专 讜住诪"注 砖诐 讘专讬砖 住讬诪谉 讛谞"诇 讗"讻 诇讬讻讗 讘讝讛 讘讬讟讜诇 转拽谞转 讛砖讜拽 讻讬讜谉 讚诇讗 砖讻讬讞讗 诇讘专专 讗讘诇 讘讬转诪讬 讚拽讬"诇 讚讗拽谞讬 拽谞讛 讜讛讜专讬砖 诪砖转注讘讚 砖驻讬专 讙讜讘讛 诪讛诐 讜讗驻砖专 讚诇讗 谞讬讞讗 诇讬讛 诇讛专"转 讘讻讱 讚讗讻转讬 诇讬讻讗 转拽谞转 讛砖讜拽 砖诪讗 讬讘专专. 讜诇驻诪"砖 讛讬讛 讗驻砖专 诇驻专砖 讚诇讻谉 驻讬专砖"讬 诇讝讛 砖诪注转讬 讜讻讜' 讙讘讬 讗专谞拽讬 诪砖讜诐 讚讘诪注讜转 诇讗 砖讬讬讱 砖转讘专专 砖讝讛 讛诪注讜转 注爪诪谉 讛讬讜 讘砖注转 谞砖讜讗讬谉 讚讗讬谉 讘讛谉 住讬诪谉 讜诇讬讻讗 讘讬讟讜诇 转拽谞转 讛砖讜拽. 诪砖讗"讻 讘讛讱 讚诇注讬诇 讗"讗 诇驻专砖 诇注谞讬谉 讙讘讬讬转 讻转讜讘讛. 讗讱 讬讜转专 谞诇注"讚 讘讚注转 讛专"转 讚讘诇"讝 爪专讬讱 诇讛讘讬谉 讚诪讗讬 拽砖讬讗 诇讬讛 讗"讻 讗诐 诪讻专 讛讘注诇 转讜爪讬讗 讗砖转讜 讛讗 诪爪讬讚讛 转讘专讗 讚讬诇诪讗 诪砖讜诐 讝讛 讛讟注诐 讘注爪诪讜 讗讬谞讛 讟讜专驻转 诪诇拽讜讞讜转 讜转讜 诇讬讻讗 诪砖讜诐 转拽谞讜转 讛砖讜拽 讜砖驻讬专 讙讜讘讛 诪讬转诪讬 讜讻讛"讙 拽讬"诇 讘注砖讛 砖讜专讜 讗驻讜转讬拽讬 讚讙讜讘讛 诪讬转诪讬 讜诇讗 诪诇拽讜讞讜转 讜讻谉 讻转讘 讛专讗"砖 讘砖诪注转讬谉 讘讻转讘 诇讛 诪讟诇讟诇讬 讜拽专拽注讜转 讚讙讜讘讛 诪讬转诪讬 讜诇讗 诪诇拽讜讞讜转 讜注讬讬谉 讘讞"诪 住讬诪谉 住' 讚诇讚讬讚谉 讗驻讬诇讜 讘砖讬注讘讚 诪讟诇讟诇讬谉 讗讙讘 诪拽专拽注讬 讙讜讘讛 诪讬讜专砖讬诐 讜诇讗 诪诇拽讜讞讜转 讜谞诇注"讚 讚注讬拽专 拽讜砖讬转讜 讚讛讗 拽讗诪专 讘砖诪注转讬谉 讟注诪讗 诪砖讜诐 讚讗住诪讻转讬讬讛讜 注诇讬讬讛讜 讜注诇 讝讛 拽砖讬讗 诇讬讛 诪讛讜 讝讜 住诪讬讻讛 讛讗 讬讻讜诇 诇讛讘专讬讞诐 讜诇诪讜讻专诐 讘砖诇诪讗 讘注砖讛 砖讜专讜 讗驻讜转讬拽讬 讗谞讜 专讜讗讬诐 砖住诪讱 注诇讬讬讛讜 讜讛"讛 诪"砖 讛专专"砖 讘讻讜转讘 诇讛 诪讟诇讟诇讬 讜诪拽专拽注讬 讗讜 诇讚讬讚谉 讘砖讬注讘讜讚 诪讟诇讟诇讬 讗讙讘 诪拽专拽注讬 注"讻 住诪讬讻转讜 注诇讬讛谉 砖讛专讬 讻转讘讬讛 讘砖讟专 讗讘诇 讛讻讗 讚拽讗诪专 讚诪住转诪讗 住诪讱 讚注转讬讛 注诇讬讬讛讜 讗诐 谞讗诪专 讚讗"讬 诇讙讘讜转 诪诇拽讜讞讜转 诪砖讜诐 转拽谞讜转 讛砖讜拽 讗讜 诪砖讜诐 讚讗拽谞讬 讻谞"诇 转讜 诇"诇 讚讗住诪讻转讬讬讛讜 注诇讬讬讛讜. 诪讬讛讜 诇驻"讝 拽砖讛 讛讚讘专 诇讜诪专 讘讗专谞拽讬 讚诪讞讜讝讗 讚诇讚注转 讛专"转 爪"诇 讚讘讗诪转 讛讬讛 讙讜讘讛 讗驻讬诇讜 诪诇拽讜讞讜转 讚讛讗 诇驻讬 诪讛 砖驻讬专砖"讬 讚讗住诪讻转讬讬讛讜 注诇讬讬讛讜 诇驻讬 砖讘注诇讬 住讞讜专讛 讛谉 讗"讻 讗讬讱 砖讬讬讱 诇讙讘讜转 诪诇拽讜讞讜转 讚诪住转诪讗 诇讗 讛讬讜 讗诇讜 讛诪注讜转注爪诪谉 砖讛讬讜 讘砖注转 谞砖讜讗讬谉 讜讙诐 讻讬讜谉 砖讛讬讜 诪讞诇讬驻讬诐 讘讻诇 驻注诐 讛诪注讜转 讘住讞讜专讛 讗讬讱 砖讬讬讱 砖转讙讘' 诪讻诇 讛诪注讜转 砖谞讻谞住讜 讜讬爪讗讜 讻"讝 讛讬讜转讛 转讞转讬讜 讜讛注讬拽专 讘讝讛 谞专讗讛 讚讻讬讜谉 砖讘讻诇 驻注诐 诪讞诇讬驻讬诐 讛诪注讜转 讗诪专讬谞谉 讚注讬拽专 讗住诪讻转讬讬讛讜 注诇 讝讛 讛诪注讜转 砖谞砖讗专讜 讘砖注转 讙讘讬讬转 讻转讜讘讛 讘讞诇讬驻讬 诪注讜转 讛专讗砖讜谞讬诐 讜讘讝讛 诪讬讜砖讘 讬讜转专 诪讛 砖驻讬专砖"讬 讚讜拽讗 讘讗专谞拽讬 讚诪讞讜讝讗 诇注谞讬谉 讻转讜讘讛 讚讘讛谞讱 讚诇注讬诇 诇讗 砖讬讬讱 诇讜诪专 讚讗住诪讻转讬讬讛讜 注诇讬讬讛讜 讻讬讜谉 砖讬讻讜诇 诇讛讘专讬讞诐 注诇 讬讚讬 诪讻讬专讛 讗讘诇 讘讗专谞拽讬 讛住诪讬讻讛 注诇 讗讜转谉 砖讬讛讬讜 讘讬讚讜 讗讱 诇驻"讝 拽砖讛 诇讬 注诇 讛专讗"砖 砖讻转讘 讘驻"拽 讚讘"拽 讚讘讝诪谉 讛讝讛 讙讜讘讬谉 诪讟诇讟诇讬 讚讬转诪讬 诪讚讬谞讗 讚讛"诇 讻讙诪诇讗 讚注专讘讬讗 讜讘拽讬讚讜砖讬谉 驻专拽 讛讗讜诪专 讻转讘 讘驻讬专讜砖 讚讗祝 诇讗讞专 转拽谞转 讛讙讗讜谞讬诐 诇讗 讙讘讬讗 诪诪拽讘诇 诪转谞讛 讜讻"砖 诪诇拽讜讞讜转 讜拽砖讛 注诇讬讜 拽讜砖讬讜转 讛专"转 讚诇讗 砖讬讬讱 讚讗住诪讻转讬讬讛讜 注诇讬讬讛讜 砖讛专讬 讬讻讜诇 诇诪讜讻专诐. 讜注讬讬谉 讘砖"讱 专讬砖 住讬诪谉 拽讬"讘. 诪讬讛讜 讬砖 诇讜诪专 讚住"诇 诇讛专讗"砖 讚讚诪讬 诇讛讗 讚讗诪专 讘拽讬讚讜砖讬谉 讚祝 讬"讚 讚诪注"驻 讙讜讘讛 诪讬讜专砖讬诐 诪砖讜诐 讚砖讬注讘讜讚讗 讚讗讜专讬讬转讗 讜诇讗 诪诇拽讜讞讜转 讚诇"诇 拽诇讗. 讜讻谉 拽讬"诇 讘拽专拽注讜转 讛讬讻讗 讚诇讗 讻转讘 诇讜 讚讗拽谞讬 讜拽谞讛 讚讙讜讘讛 诪讬讜专砖讬诐 讜讗讬谞讜 讙讜讘讛 诪诇拽讜讞讜转 讜诇讗 讗诪专讬谞谉 讚诇讗讜 讗住诪讻转讬讬讛讜 注诇讬讬讛讜 诪砖讜诐 砖讬讻讜诇 诇诪讻专讜 讜讚讜拽:


注讜讚 谞专讗讛 诇讬讬砖讘 讚讘专讬 专砖"讬 讝"诇 讘讗讜驻谉 讗讞专 讚诇讻讗讜专讛 讛讜讬 讗驻砖专 诇讜诪专 讘驻砖讟讜转 诇驻诪"砖 讛专"谉 讜讛专讬讟讘"讗 诇拽诪谉 讚祝 驻"讗 注"讘 讚诇专"诪 讚讗诪专 诪讟诇讟诇讬 诪砖转注讘讚 诇讻转讜讘讛 讛讬讬谞讜 讗驻讬诇讜 诪讬转诪讬 讜诇驻讬 讛诪砖诪注 诪讚讘专讬 讛转讜住' 诇注讬诇 讚祝 讬' 讚讟注诪讗 讚专' 诪讗讬专 讛讜讗 诪砖讜诐 讚住"诇 讚讻转讜讘讛 讚讗讜专讬讬转讗 讗"讻 讬砖 诇讜诪专 讚住"诇 诇专砖"讬 讝"诇 讚诇专' 讬讜讞谞谉 讚住"诇 讘讻诇 诪拽讜诐 讛诇讻讛 讻专砖讘"讙 讘诪砖谞转讬谞讜 讜砖诪注讬谞谉 诇专砖讘"讙 讚住"诇 讻转讜讘讛 讚讗讜专讬讬转讗 讻讚讗讬转讗 诇注讬诇 讚祝 讬' 讛"谞 讙讘讬 诪讟诇讟诇讬 讚讬转诪讬 诪砖讗"讻 诇专讘讗 讚住"诇 诇注讬诇 专讬砖 讚祝 讬' 讚讻转讜讘讛 讚专讘谞谉 诪诪讬诇讗 讚诇讗 讙讘讬讗 诪讟诇讟诇讬谉 讜讛讬讬谞讜 讚讻转讘 专砖"讬 讝"诇 诇讝讛 砖诪注转讬 诪讬诪专讗 讚专讘讗. 讗诇讗 讚讛讗 拽砖讬讗 诇讬 诪讛 砖驻讬专砖"讬 诪谞讻住讬 讬转讜诪讬诐 讛讗 诇专讘谞谉 讚专' 诪讗讬专 讗祝 诪讬谞讬讛 讚讘注诇 诇讗 讙讘讬讗 诪讟诇讟诇讬谉 讻诪"砖 讛转讜住' 诇拽诪谉 讚祝 驻"讗 注"讘 讜讛"诇 诇驻专砖 诇注谞讬谉 诪讬谞讬讛 讜讻"砖 诇驻诪"砖 讚专讘讗 住"诇 讻专讘谞谉 讚专' 诪讗讬专 讚讗驻讬诇讜 诪讬谞讬讛 讗讬谉 讙讜讘讛 诪讟诇讟诇讬谉 讜讗驻砖专 讚住"诇 诇专砖"讬 讝"诇 讻讬讜谉 讚讛讘注诇 讻讜转讘 诪注讜转 讘讻转讜讘讛 诪砖诪注 讚讗诐 讬砖 诇讜 诪注讜转 讘讜讚讗讬 爪专讬讱 诇砖诇诐 诇讛 诪注讜转. 讗诇讗 讘诪讟诇讟诇讬谉 讗讞专讬谞讗 诇讗 讜讻谉 诪砖诪注 讘讻诇 诪拽讜诐 讚拽讗诪专 讘转讜诇讛 讙讜讘讛 诪讗转讬诐. 讜诪诇砖讜谉 讛讬专讜砖诇诪讬 诇注讬诇 讛讘讬讗讜 讛转讜住' 讚祝 讬' 讚谞讜转谉 诇讛 诪讟讘注 讛讬讜爪讗 讜讻谉 诪砖诪注 诪诪转谞讬转讬谉 讚诇注讬诇. 讜诇讻讱 讙讘讬 讗专谞拽讬 讚讛"诇 诪注讜转 讘注讬谉 爪专讬讱 诇驻专砖 诪讬转诪讬. 讗讱 谞专讗讛 讚讬砖 诇驻专砖 讚讘专讬 专砖"讬 讝"诇 注讜讚 讘讗讜驻谉 讗讞专 讜讛讜讗 讚讬砖 诇讚拽讚拽 注讜讚 讘诇砖讜谉 专砖"讬 驻讜专谞讗 专讬讜讞 砖诇讬砖. 讚诪讛 诇砖讜谉 讙讜讘讛 砖讬讬讱 讘讝讛. 讜转讜 拽讜砖讬转 讛转讜住' 讚讛诇"诇 讛"讛 讘讻住驻讬诐. 诇讻讱 谞专讗讛 讚讻讜讜谞转 专砖"讬 讝"诇 讙诐 讻谉 诇注谞讬谉 讚讙讜讘讛 诪讛诐 讘砖注转 讙讘讬讛 讻转讜讘转讛 讗诇讗 讚诇砖讜谉 驻讜专谞讗 诇讗 砖讬讬讱 讗诇讗 讘讻转讜讘讛 砖谞讜转谉 讛讘注诇 诪砖诇讜 讗讜 讘讛讜住驻转 砖诇讬砖 砖谞讜转谉 诪砖诇讜 讗讘诇 讘谞讚讜谞讬讗 讚讛讻谞讬住讛 诇讜 诇讗 砖讬讬讱 诇砖讜谉 驻讜专谞讗 砖讛讜讗 诇砖讜谉 专讬讜讞 讜诪驻专砖 讙讜讘讛 诪讛讘注诇 注爪诪讜 诇专' 讬讜讞谞谉 讚讻讬讜谉 讚住"诇 诇专讘讬 讬讜讞谞谉 讚讻转讜讘讛 讚讗讜专讬讬转讗 讗"讻 诪讬谞讬讛 讗驻讬诇讜 诪讟诇讟诇讬. 讜讛谞讛 讘谞讻住讬 爪讗谉 讘专讝诇 讻讘专 讻转讘讜 讛驻讜住拽讬诐 讚讚讬谞讜 讻砖讗专 讞讜讘 讘注诇诪讗 讘诪讛 砖拽讬讘诇 诪诪谞讛 讜驻砖讬讟讛 讚诪讬谞讬讛 讚讬谞讗 讚讙讘讬讗 诪讟诇讟诇讬谉 讻砖讗专 讛讞讜讘讜转 专拽 讘讛住驻转 砖诇讬砖 讻诪讛 驻讜住拽讬诐 讚讚讬谞讜 诇讗讜 讻谞讻住讬 爪讗谉 讘专讝诇 讻讬讜谉 讚诪讚讬讚讬讛 诪讜住讬祝 诇讛 讜讙诐 诇讗讜 讚讗讜专讬讬转讗 讛讜讗 讻注讬拽专 讛讻转讜讘讛 讬砖 诇讜诪专 讚诪讜讚讛 专"诪 讚诇讗 讙讘讬讗 诪讟诇讟诇讬 讗驻讬诇讜 诪讬谞讬讛 讜讝讛 砖驻讬专砖"讬 讘讚专' 讬讜讞谞谉 讚讙诪诇讬诐 讚注专讘讬讗 讗砖讛 讙讜讘讛 驻讜专谞讗 专讬讜讞 砖诇讬砖 专"诇 讚讗讜转讜 讛讜住驻转 砖诇讬砖 讗祝 讚讗讬谉 讛讚讬谉 诇讙讘讜转 诪讟诇讟诇讬讛 讗祝 诪讬谞讬讛 诪"诪 讙讜讘讛 诪讙诪诇讬诐 讚注专讘讬讗 讗讘诇 讙讘讬 讗专谞拽讬 讚讻转讘谞讜 诇注讬诇 讚讗诐 讬砖 诇讜 诪注讜转 诇注讜诇诐 讙讘讬讗 诪讬谞讬讛 讘诪注讜转. 讜转讜 讚专讘讗 住"诇 讻转讜讘讛 讚专讘谞谉 注"讻 驻讜专谞讗 诇讗讜 讚讜拽讗 讜诪讬讬专讬 讘讗诪转 诪讬转诪讬 讚诪讬谞讛 讛讬讻讗 讚讗讬转 诇讜 诪注讜转 爪专讬讱 诇砖诇诐 讛诪注讜转 讜讛讬讬谞讜 砖驻讬专砖"讬 讝"诇 讘讝讜 砖诪注转讬 诇注谞讬谉 讻转讜讘讛 诪谞讻住讬 讬转讜诪讬诐 讜讚讜拽:


诪转谞讬转讬谉 讛诪砖讬讗 讜讻讜'. 讛谞讛 讛专诪讘"诐 讻转讘 讘驻专拽 讻' 诪讛诇讻讜转 讗砖讜转 诇讗 讬驻讞讜转 诇讛 诪讻住讜转 砖驻讜住拽讬谉 诇讗砖转 注谞讬 讜讻讜' 诪砖诪注 讚住"诇 讚讛讻讗 诇讻住讜转讜 拽讗诪专 讜讻谉 诪砖诪注 拽爪转 诪讚讗诪专 讘诪转谞讬转讬谉 讘转专 讛讻讬 驻住拽 诇讛讻谞讬住讛 注专讜诪讛 讜讻讜' 讗讱 诪讚讘专讬 讗讘讬讬 诇讗 诪砖诪注 讻谉 讚讗"讻 诇诪讛 讛讜爪专讱 诇讛讜讻讬讞 诇注讬诇 讚祝 住"讛 注"讘 讙讘讬 讻住讜转 讜讛讻讗 讻讬讜谉 讚转专讜讜讬讬讛讜 讞讚 讟注诪讗 讛讜讗 讘砖讬注讜专 讛讻住讜转 讘注谞讬. 讜讛谞讛 讘住驻专 驻谞讬 讬讛讜砖注 谞转谉 讟注诐 诇砖讘讞 诇诪转谞讬转讬谉 讚诇讗 讬驻讞讜转 诪讞诪砖讬诐 讝讜讝 砖讛讜讗 砖讬注讜专 讻讚讬 砖讬讜讻诇 诇讛转驻专谞住 诪诪谞讜 讻诪讜 砖讗诪专讜 诪讬 砖讬砖 诇讜 讞诪砖讬诐 讝讜讝 讜谞讜砖讗 讜谞讜转谉 注诪讛诐 诇讗 讬讟讜诇 诪谉 讛爪讚拽讛 讜讛讜讗 讚诇讗 讻讚讘专讬 讛专诪讘"诐 讚诪驻专砖 讘讻住讜转. 讜讬讜转专 谞诇注"讚 诪诇砖讜谉 讛专诪讘"诐 讜讟讜砖"注 讘讛诇讻讜转 诪转谞讜转 注谞讬讬诐 讜讘讬"讚 讘讛诇讻讜转 爪讚拽讛 砖诇讗 驻讬专砖讜 讘讬转讜诪讛 讚诪转谞讬转讬谉 诇注谞讬谉 讻住讜转 讜住转诪讗 讛讜讗 诇注谞讬谉 谞讚讜谞讬讗 讜诪"砖 讘驻专拽 讻' 诪讛诇讻讜转 讗砖讜转 讛讬讬谞讜 讘专讬砖讗 讚诪转谞讬转讬谉 讚讜拽讗 讜讗祝 讚拽转谞讬 讘诪转谞讬转讬谉 讜讻谉. 讛讬讬谞讜 诇注谞讬谉 砖讬注讜专 讛住讱 讗讘诇 讘住讬驻讗 诇讗 诪讬讬专讬 诪讻住讜转 讗诇讗 讘谞讚讜谞讬讗 讜讻驻讬 讛讟注诐 砖讻转讘 讘住驻专 驻谞讬 讬讛讜砖注 讜谞专讗讛 讚讟注诪讬讛 诪讚讗诪专 讗讘讬讬 讜讗诐 讬砖 讘讻讬住 讻诪讛 讬讛讘讬谞谉. 讜讘讜讚讗讬 讘讻住讜转 诇讘转 讟讜讘讬诐 爪专讬讱 讛专讘讛 讬讜转专 讜转讜 讚讗驻讬诇讜 诇讗 讬砖 讘讻讬住 讜讗驻讬诇讜 诇讗 谞讬住转 爪专讬讱 诇讻住讜转讛 诇驻讬 讻讘讜讚讛 讜注"讻 诇注谞讬谉 谞讚讜谞讬讗 诪讬讬专讬. 诪讬讛讜 讗讻转讬 诇讗 诪转专爪讗 讘讛讗 讚诇诪讛 诇讗讘讬讬 诇讛讜讻讬讞 讛转诐 讜讛讻讗 讻讬讜谉 讚住讬驻讗 讘讝讜讝讬 诪讚讬谞讛 拽转谞讬 讜讻谉 注"讻 讚专讬砖讗 谞诪讬 讘讝讜讝讬 诪讚讬谞讛 讛专讬 谞砖诪注 砖讬注讜专 讻住讜转 注谞讬 讜爪"诇 讚讗讬谉 诇诇诪讜讚 讻住讜转 注谞讬 讚讗讘 诇讘转讜 诪讻住讜转 注谞讬 诇讗砖转讜 讜讻谉 诇讛讬驻讱. 讜讛谞讛 拽砖讛 注诇 住讘专转 驻谞讬 讬讛讜砖注 诪谞"诇 讚讛转诐 讘驻讗讛 讘诪讬 砖讬砖 诇讜 讞诪讬砖讬诐 讝讜讝 讚讝讜讝讬 诪讚讬谞讛 讜讻谉 拽砖讛 注诇 讛转讬"讟 讘驻讬专讜砖讜 诇注讬诇 住"驻 讗注"驻 讚拽讗诪专 讗讘讬讬 注谞讬 讞诪讬砖讬诐 讝讜讝 诪谞"诇 诪砖讜诐 讚诪讬 砖讬砖 诇讜 诪讗转讬诐 讝讜讝 诇讗 讬讟讜诇 讛讜讗 诪谞讛 诪讚讬谞讛 讜拽砖讛 注诇讬讜 讙诐 讻谉 诪谞"诇 讜谞专讗讛 讚讬砖 诇讚拽讚拽 注讜讚 讚讛"诇 诇讗讘讬讬 诇讛讜讻讬讞 讛讻讗 谞诪讬 诪专讬砖讗 讚诪转谞讬转讬谉 讚诪讬讬专讬 注"讻 讘注谞讬 砖讘讬砖专讗诇 讚讘注砖讬专 爪专讬讱 诇讬转谉 注讬砖讜专 谞讻住讬 讜讻"讻 讘砖"注 住讬诪谉 谞"讞 讘讚"讗 讘注谞讬 砖讘讬砖专讗诇 讜讗讬 讘讝讜讝讬 爪讜专讬 注谞讬 诪讬 讗讬转 诇讬讛 讻讚拽讗诪专 讗讘讬讬 诇注讬诇 住"驻 讗注"驻. 讜谞专讗讛 讚诪转讜专抓 讛讻诇 讚讘讗诪转 讛讜讻讞转 讗讘讬讬 讚注谞讬 讞诪讬砖讬诐 讝讜讝讬 爪讜专讬 诪讬 讗讬转 诇讬讛 讛讬讬谞讜 注"讻 讻诪"砖 讛转讬"讟 讚诪讬 砖讬砖 诇讜 诪讗转讬诐 讝讜讝 诪讚讬谞讛 诇讗 讬讟讜诇 讜谞驻拽讗 诇讬讛 讚诪转谞讬转讬谉 讚驻讗讛 讛讬讬谞讜 讝讜讝讬 诪讚讬谞讛 诪砖讜诐 讚驻砖讬讟讗 诇讬讛 讚讟注诪讗 讚诪转谞讬转讬谉 讚讬讚谉 讚诇讗 讬驻讞转讜 诇讬转讜诪讛 诪讞诪讬砖讬诐 讝讜讝 讛讬讬谞讜 讻诪"砖 讘住驻专 驻谞讬 讬讛讜砖注 讚讞诪讬砖讬诐 讝讜讝 讛讜讗 砖讬注讜专 砖讬讻讜诇 诇讛转驻专谞住 讘谞讜砖讗 讜谞讜转谉 注诪讛诐 讜诪讜讻讞 诪诪讬诇讗 诪讛讻讗 讚讞诪讬砖讬诐 讝讜讝 讚拽讗诪专 讘驻讗讛 讛讬讬谞讜 谞诪讬 诪讚讬谞讛 讻诪转谞讬转讬谉 讚讛讻讗 讚诪讜讻讞 诪讚拽讗诪专 讗诐 讬砖 讘讻讬住 讻诪讛 讬讛讘讬谞谉 讜讛"讛 诪讗转讬诐 讝讜讝 讚拽讗诪专 砖诐 讘讗讜转讜 诪砖谞讛 讚讗驻讬诇讜 讗讬谞讜 谞讜转谉 讜谞讜砖讗 注诪讛诐 注"讻 讚诪讬讬专讬 谞诪讬 讘讝讜讝讬 诪讚讬谞讛 讜诪诪讬诇讗 诪讜讻讞 讚讞诪砖讬诐 讝讜讝 讚住"驻 讚诇注讬诇 讛讬讬谞讜 讘讝讜讝讬 诪讚讬谞讛 讗讘诇 讘诇讗 讛讜讻讞转 讗讘讬讬 诪讛讻讗 诇讗 讛讜讬 诪爪讬 诇讛讜讻讬讞 讚注谞讬 讞诪讬砖讬诐 讝讜讝 诪讬 讗讬转 诇讬讛 讚诇讗 讛讜讬 讬讚注讬谞谉 讚诪转谞讬转讬谉 讚驻讗讛 诪讬讬专讬 讘讝讜讝讬 诪讚讬谞讛. 讜讚讜拽:


转讜住' 讚"讛 讗诪专 讗讘讬讬 讜讻讜'. 讜讗"转 讗诪讗讬 讗讬爪讟专讬讱 讜讻讜'. 诪讛 砖讛拽砖讜 讻讗谉 讜诇讗 讛拽砖讜 诇注讬诇 讚祝 住"讛 注"讘 注诇 讗讘讬讬 砖诐 讻讘专 讻转讘讜 讛诪驻专砖讬诐 讚讛讬讬谞讜 诪讚驻砖讬讟 讛讻讗 诪专讞讘讗 讚讛讜讗 讗诪讜专讗 讬讜转专 讛"诇 诇诪讬驻砖讟 诪讚专' 讬讛讜讚讛 讗讱 诪讛 砖转讬专爪讜 注讜讚 讻讬讜谉 讚诇注讬诇 讻住讜转 注讬拽专讬 讚讗讜专讬讬转讗 诇讗 谞讛讬专讗 讚讛讗 驻砖讬讟 诪讝讛 讘专讬砖 驻专拽 砖讜专 砖谞讙讞 讘转讜拽注 诇讞讘讬专讜 讚讛讜讗 住诇注 诪讚讬谞讛 讗祝 讚讘讜砖转 注讬拽专讜 讚讗讜专讬讬转讗 专拽 讛砖讬注讜专 诪讚专讘谞谉 讜拽"诇:


讘讙诪专讗 转"专 讬转讜诐 讜讬转讜诪讛 砖讘讗讜 诇讛转驻专谞住. 驻讬专砖"讬 诪讝讜谞讜转 讜讛专砖讘"讗 驻讬' 讻住讜转 讜讻讚转谞谉 讘住讜祝 诪住讻转 讛讜专讬讜转 讛讗砖讛 拽讜讚诪转 诇讗讬砖 诇讻住讜转. 讗讘诇 讘诪讝讜谞讜转 讛讬转讜诐 拽讜讚诐 诇讬转讜诪讛 讻讚转谞谉 讛转诐 讛讗讬砖 拽讜讚诐 诇讛讞讬讜转讜 讚讻转讬讘 讜讞讬 讗讞讬讱 注诪讱 讗讞讬讱 拽讜讚诐 诇讗讞讜转讬讱 讜爪专讬讱 诇讛讘讬谉 讚注转 专砖"讬 讝"诇 讚讛讗 讛讜讗 驻讬' 讙"讻 诇注讬诇 讚祝 诪"讞 诪驻专谞住讬谉 讻住讜转. 讜讻"讻 讛转讜住' 专"驻 诪讬 砖诪转 讚诇砖讜谉 驻专谞住讛 讛讬讬谞讜 讻住讜转. 讜谞专讗讛 讚住"诇 讻讬讜谉 讚拽讗诪专 讛讻讗 讟注诪讗 砖讛讗讬砖 讚专讻讜 诇讞讝讜专 注诇 讛驻转讞讬诐 讝讛 讛讟注诐 砖讬讬讱 讗祝 讘诪讝讜谞讜转. 讜诪讚谞拽讟 讘诪转谞讬转讬谉 讚讛讜专讬讜转 诇讻住讜转 讚讜拽讗 讛讬讬谞讜 诪讟注诐 讗讞专讬谞讗 砖讻转讘 讛专"注 讘专讟谞讜专讗 砖讘讜砖转讛 砖诇 讗砖讛 诪专讜讘讛 诪砖诇 讗讬砖. 讜谞"诪 讘诪拽讜诐 砖讗讬谉 讗谞砖讬诐. 讗讜 讘注谞讬谉 讗讞专 砖讗"讗 诇讛讞讝讬专 注诇 讛驻转讞讬诐. 讗讝 讛讗讬砖 拽讜讚诐 诇诪讝讜谞讜转 讗讘诇 讘讻住讜转 诪驻谞讬 砖讘讜砖转讛 砖诇 讗砖讛 诪专讜讘讛 诇注讜诇诐 讛讬讗 拽讜讚诪转 讜讛讬讬谞讜 讚驻讬' 讛讻讗 讚讜拽讗 诪讝讜谞讜转 讗讘诇 诪讚讘专讬 讛专诪讘"诐 讜砖"注 讘讬"讚 住讬诪谉 专谞"讗 诇讗 谞专讗讛 讻谉. 讜讻谉 讛讜讗 诇砖讜谉 讛讟讜专 砖诐 讚讛讗砖讛 拽讜讚诪转 诇讗讬砖 讘讬谉 诇讛讗讻讬诇 讘讬谉 诇讻住讜转. 砖讛讗讬砖 讚专讻讜 诇讞讝讜专 注诇 讛驻转讞讬诐 诪砖诪注 讚住"诇 讚讻讜诇讛 讞讚 讟注诪讗. 讜讘诪拽讜诐 砖讗"讗 诇讞讝讜专 注诇 讛驻转讞讬诐 讛讗讬砖 拽讜讚诐 讗驻讬诇讜 诇讻住讜转. 讜讗驻砖专 讚住"诇 讚讛讜讗 讘讻诇诇 诇讛讞讬讜转讜 讚讛讗 讗诪专讬谞谉 讘谞讚专讬诐 讚祝 驻' 讚讗驻讬诇讜 讻讘讬住讛 讛讜讗 讞讬讜转讜 讚讗诪专 拽专讗 讜诇讻诇 讞讬讬转诐. 讜驻讬' 讛专讗"砖 砖诐 讚讛讜讗 讘讻诇诇 讜讞讬 讗讞讬讱 注诪讱. 讗"讻 讗讞讬讱 拽讜讚诐 诇讗讞讜转讬讱 讻诪"砖 讛专砖讘"讗 讻谞"诇 讜讻"砖 讻住讜转 注爪诪讜. 讜讗注"驻 砖讗讬谉 专讗讬讛 诇讚讘专 讝讻专 诇讚讘专 讚讻转讬讘 讜讬注砖 讛' 讗诇讛讬诐 诇讗讚诐 讜诇讗砖转讜 讻转谞讜转 注讜专 讜讬诇讘讬砖诐. 讛专讬 讚谞拽讟 拽专讗 诇讗讚诐 转讞诇讛:

